24.09.2021 15:50 Autor: Fena\nMinistarstvo sigurnosti BiH povodom današnje akcije SIPA-e saopćilo je da je Granična policija BiH formirala komisiju za provođenje procedure i vršila prijem kadeta u radni odnos u Graničnu policiju BiH, te da su u navedenoj komisiji imenovana i dva predstavnika Ministarstva sigurnosti BiH.\n“Policijski službenici SIPA-e danas došli u Ministarstvo sigurnosti BiH i obavili razgovor sa navedenim uposlenicima Ministarstva, koji su bili članovi komisije za provođenje procedure prijema kadeta u GPBiH. Ostale informacije će biti dostupne kada SIPA i Tužilaštvo BiH provedu istragu i druge radnje iz svoje nadležnosti”, saopćeno je iz Ministarstva sigurnosti BiH.\nOglasili se iz Tužilaštva BiH o akciji Alfa: Ima uhapšenih. Evo za šta se terete\nŠta je afera 'Zenicatrans' zbog koje se hapsi Fuad Kasumović? Raport donosi hronologiju\nDirektno pitanje: "Dobro jutro, Alisa Mutap Ramić. Ko je ubio Dženana, amnezijo?"\nIz Ministarstva sigurnosti tvrde: Počinju radovi na izgradnji i opremanju kampa Lipa\nRaport saznaje: I pomoćnik direktora SIPA-e zaražen koronavirusom


"Delfini" gostuju u Banjaluci - Vaterpolo vesti\n„Delfini“ gostuju u Banjaluci\nTo će biti tema sastanka čelnika saveza Srbije i Republike Srpske, na kojem će biti potpisan i sporazum o saradnji. Za predsednika VSS Milorada Krivokapića i generalnog sekretara Nemanju Marijana biće upriličen i prijem kod predsednika Republike Srpske Milorada Dodika, kao i u Ministarstvu porodice omladine i sporta u Vladi RS.\n– Tema našeg razgovora biće mogućnost dolaska na pripreme selekcije Srbije u Banjaluku, kao i odigravanje prijateljske utakmice u našem gradu, a videćemo u kom pravcu će sve da ide. Isto tako treba da dogovorimo učešće Vaterpolo kluba Banjaluka u Prvoj B ligi Srbije, što bi bila velika stvar za ovaj klub i igrače. Potpisaćemo i sporazum o saradnji između dva saveza, mada ta saradnja praktično već postoji, jer se klubovi iz Republike Srpske takmiče u šampionatima Srbije u mlađim kategorijama – istakao je predsednik Vaterpolo saveza RS i prvi čovek VK Banjaluka Slobodan Grahovac.\nNema sumnje da će dolazak „delfina“, koji će gotovo sigurno da bude dogovoren, izazvati veliku pažnju u gradu na Vrbasu, baš kao što je bilo i sa košarkaškom selekcijom Srbije, koja je iz Banjaluke ispraćena na nedavno završeno Evropsko prvenstvo.\nZa sada nije poznato u kojem bi terminu svetski šampioni boravili u Srpskoj, a i to će biti tema sastanka. Svi detalji biće saopšteni u četvrtak na Gradskom olimpijskom bazenu s početkom u 13 časova.\nSavić odredio tim za Slovačku, na spisku i tri debitanta\nby Admin · Published 08/01/2017


RTCG - Radio Televizija Crne Gore - Nacionalni javni servis :: Region :: Prvi avion nosiće ime Novaka Đokovića\n"ER SRBIJA" 25. 10. 2013. 21:51 >> 21:54 7\nPrvi avion nosiće ime Novaka Đokovića\nNa beogradskom aerodromu Nikola Tesla danas je predstavljen prvi avion Airbus A319 nove srpske nacionalne aviokompanije "Er Srbija". Prvi avion nosiće ime najboljeg srpskog tenisera Novaka Đokovića.\nTeniser Novak Đoković proglašen je prvim poznatim Srbinom čije će ime biti dio serije "Živih legendi Srbije" koja će se pojaviti na novoj floti "Er Srbije".\n"Srećan sam ako mogu da pomognem mojoj državi u naporu da, zajedno sa Etihadom, vrati ugled nacionalnoj aviokompaniji i vazduhoplovstvu. Biću ponosan kada budem letio kompanijom "Er Srbija", i siguran sam da će kvalitet usluge biti na najvišem nivou. Želja mi je da "Er Srbija" ima što više letova, zadovoljnih putnika i radnika, nove destinacije i dobro poslovanje. Da svi zajedno budemo ponosni na još jedan brend Srbije!", saopštio je Đoković.\n"Er Srbija", nakon ukidanja "Jat Ervejsa" počinje sjutra zvanično da leti i to letom za Abu Dabi. Opsluživaće 30 destinacija sa matičnog aerodroma Nikola Tesla, u putničkom i teretnom saobraćaju. Preko Etihad i drugih međunarodnih partnera ponudiće i druge prekookeanske letove za Ameriku, Aziju i Australiju.\nNova srpska aviokompanija raspolaže flotom od 14 aviona, uključujući 10 Boinga 737-300 i 4 ATR-72s.\nNovak Đoković Er Srbija


Završena deonica od Uba do Lajkovca - Gradjevinarstvo.rs\nPotpredsednica Vlade Srbije i ministar građevinarstva, saobraćaja i infrastrukture Zorana Mihajlović obišla je završenu deonicu Koridora 11 od Uba do Lajkovca, dužine 12,5 kilometara, na kojoj su bile angažovane domaće firme – „Planum“ i „Putevi Užice“.\nZavršetak deonice za svega tri meseca rezultat je pojačane kontrole i jasnog plana za okončanje tog posla, rekla je Mihajlović novinarima i istakla da će ubuduće svi izvođači radova imati podršku države uz jasna pravila.\nKomentarišući završetak deonice na koji se godinama čekalo, Mihajlović je rekla da pre tri meseca nije izgledalo da će radovi biti okončani, da je bilo ozbiljnih problema, a osnovni se odnosio na to što nije bilo jasnih pravila i kriterijuma države kao izvođača i samim tim su, kako je ocenila, mnoge stvari bile dozvoljene.\nMihajlović je podsetila da je u junu potpisan 11. aneks i da je rok za završetak deonice bio 27. novembar.\n- Ja sam rekla to je poslednji aneks koji ćemo potpisivati – naglasila je ministar i poručila izvođačima da može da se desi potpisivanje jednog do dva aneksa i da je to normalno, ali ne i više.\nKako je napomenula, na određenim projektima postoji i do 15 aneksa. Ona je ponovila da će ubuduće planovi morati da budu jasni i da se poštuju iz dana u dan, kao i da će timovi resornog ministarstva obilaziti gradilišta i razgovarati sa izvođačima kako bi rešili eventualne probleme.\nGovoreći o uloženim sredstvima, Mihajlović je navela da je vrednost dodatnih radova bila milijardu dinara, bez obzira na uštede od 350 miliona dinara. Ona je napomenula da je u proseku izgadnja jednog kilometra autoputa na ovoj deonici koštala šest miliona evra.\nMihajlović je rekla da sada predstoji ulaganje u održavanje te deonice dok taj put ne postane potpuno operativan, nakon završetka deonica na kojoj su angažovane kineske kompanije. Reč je o deonicama Obrenovac-Ub i Lajkovac-Ljig, a Mihajlović je rekla da se nada da će radovi biti završeni krajem sledeće godine.


Olakšanje zbog poraza desnice u Austriji\nBeta\t 23. maja 2016. 19:10\nZvaničnici francuske Vlade izrazili su “olakšanje” zbog današnjeg poraza desničarskog kandidata na predsedničkim izborima u Austriji Norberta Hofera, koga je pobedio nezavisni kandidat Aleksander van der Belen.\n“Osećamo olakšanje posle saznanja da su gradjani Austrije odbacili populizam i ekstremizam i smatramo da cela Evropa iz toga može izvući pouku”, napisao je na Tviteru francuski premijer Manuel Vals.\nFrancuski predsednik Fransoa Oland čestitao je Van der Belenu na pobedi, rekavši da se raduje budućoj saradnji sa njim.\nSa druge strane, vodeća desničarska stranka u Francuskoj, Nacionalni front, koja beleži konstantni porast popularnosti, čestitala je Hoferu na “odličnom rezultatu koji obećava buduće političke uspehe”.\nPredsednica Nacionalnog fronta Marin le Pen, baš kao i Hofer, gradi popularnost svoje stranke na migrantskoj krizi, rastućem evroskepticizmu i odbacivanju tradionalnog političkog poretka.\nFrancuska je jedna od evropskih zemalja sa najjačom desnicom, jer istraživanja pokazuju da bi Le Penova lako mogla ući u drugi krug predsedničkih izbora, do kojih je ostalo manje od godinu dana.\nHofer bi, da je odneo pobedu na predsedničkim izborima, postao prvi ekstremni desničar na čelu jedne članice Evropske unije.\nPredsednik Austrije, čiji mandat traje šest godina, ne učestvuje u upravljanju zemljom, ali ima ovlašćenje da opozove Vladu i raspusti Parlament.


Sneg, pa ledeni dani: Upozorenje meteorologa i putara - Sputnjik Srbija\nSneg, pa ledeni dani: Upozorenje meteorologa i putara\n18:09 10.01.2021 Preuzmite kraći link\nRepublički hidrometeorološki zavod upozorio je da će sneg u Srbiji padati sve do sutra ujutro, a upozorenje vozačima na oprez poslali su i putari. Meteorolozi predviđaju povremeni sneg do četvrtka, dok nas sledećeg vikenda očekuju ledeni dani.\nPrema upozorenju Republičkog hidrometeorološkog zavoda, danas se očekuje pojačavanje snežnih padavina što će trajati sve do jutarnjih sati,\nU planinskim predelima se očekuje povećanje visine snežnog pokrivača od 20 do 40 centimetara, naročito na jugozapadu Srbije i u oblasti Homolja, na istoku zemlje.\nU nižim predelima se očekuje manje snega i povećanje visine snežnog pokrivača za 10 do 25 centimetara, ponegde i više, osim u Vojvodini, gde se očekuju slabije padavine, od pet do 10 centimetara i krajnjem jugu Srbije, gde će uz sneg padati i kiša, koja će se lokalno lediti na tlu.\nSlabljenje padavina očekuje se sutra pre podne i sredinom dana.\nMeteorolog Đorđe Đurić rekao je za „Blic“ da nakon veoma toplog početka zime, kada su temperature bile i za 10 stepeni više od proseka za ovo doba godine, vreme je konačno u skladu sa kalendarom.\nOn dodaje da se ovog poslepodneva centar ciklona nalazi iznad južnih predela Italije, tako da sa Mediterana imamo dotok vlage, a istovremeno sa severoistoka struji hladnija vazdušna masa, pa će krajem dana u južnim i centralnim, a u toku večeri i u ostalim predelima Srbije početi da pada jači i obilniji sneg.\n„U toku večeri, noći i u ponedeljak ujutro širom Srbije očekuju se obilnije snežne padavine, pri čemu bi palo novih 10 do 20 centimetara snega, lokalno i više, na planinama i do 30 cm. Najobilnije snežne padavine očekuju se na planinama južne, jugozapadne i istočne Srbije gde bi do ponedeljka lokalno palo i do pola metra snega. U toku večeri umeren do jak sneg počeće da pada i u Beogradu i do ponedeljka bi palo 10 do 20 centimetara snega. Najmanje snega očekuje se u Vojvodini, tako da bi palo uglavnom od 5 do 10 centimetara, a na severu Vojvodine bi najviše ostalo suvo, pa kada bude počeo da pada sneg, on neće biti obilan i formirao bi se tek neznatni snežni pokrivač“, navodi on.\nĐurić kaže i da se sneg u Srbiji povremeno očekuje do četvrtka, ali se ne očekuje značajnije povećanje snežnog pokrivača.\n„Krajem sledeće sedmice očekuje se stabilnije i uglavnom suvo vreme, a usled priliva veoma hladne vazdušne mase sa severoistoka, narednog vikenda očekuju se i ledeni dani. Minimalna jutarnja temperatura biće i ispod -10 stepeni, a maksimalne dnevne neće preći nulu i ostaće u blagom minusu“, kaže Đurić.\nIz „Puteva Srbije“ vozačima savetuju da poštuju ograničenja brzine, da voze pažljivo, kao i da koriste zimske gume i prilagode brzinu kretanja zimskim uslovima na putu.\nSvi glavni putevi su prohodni\nAuto-putevi i svi državni putevi prvog i drugog reda, kao i prilazi graničnim prelazima i planinskim centrima su prohodni za saobraćaj, saopštili su „Putevi Srbije“.\nZbog jakih snežnih padavina, na pojedinim državnim putevima prvog i drugog reda na teritoriji Užica, Valjeva, Novog Pazara i Kruševca na snazi je obustava saobraćaja za teretna motorna vozila.\nIz „Puteva Srbije“ ukazuju da veliki problem u odvijanju saobraćaja prave teretna vozila i šleperi i njihovi, kako se navodi, nesavesni vozači koji su na put krenuli bez zimske opreme, tj. sa letnjim i neispravnim gumama.\nNa vozače se apeluje da na put ne kreću bez zimske opreme i lanaca koji su obavezni u brdovitim i planinskim terenima, kao i da poštuju ograničenja brzine i prilagode je uslovima na putu.\nU saopštenju se precizira da je trenutno na snazi treći stepen angažovanja radne snage, mehanizacije i opreme za čišćenje snega i leda.


Yugopapir: 12 najuspešnijih jugoslovenskih rock grupa u 1981. godini: Aerodrom ispred Azre i Riblje čorbe\n12 najuspešnijih jugoslovenskih rock grupa u 1981. godini: Aerodrom ispred Azre i Riblje čorbe\n"Tango-bango" se na diskografskom tržištu pojavio početkom godine, u produkciji zagrebačkog Jugotona, posle čega je usledilo niz promocionalnih pojava "u živo" na kojima je Aerodrom bio u muzičkom smislu gotovo savršen\nDa se odmah razumemo, stvar je čisto lične prirode, ukusa i pogleda na prošlogodišnje domaće rok-događaje koji se uzimaju kao prioritetni prilikom izbora najuspešnije grupe u periodu od dvanaest meseci.\nUpravo tako i treba shvatiti Halo lestvicu naj-sastava na čijem se počasnom mestu, ovoga puta, nalazi zagrebački rok-kvintet Aerodrom.\nOdluka da ovoj rok-postavi poklonimo svoj glas poverenja može samo u prvom trenutku da iznenadi, one nešto slabije upućene, ali, malo boljim pregledom svega onoga što su oni na rok-planu uradili tokom 1981. godine, navodi na činjenicu da Aerodrom u rok-sezoni koja je već za nama nije imao takoreći ni jedan jedini kiks.\nPre svega, gotovo od celokupne domaće rok-štampe je njihov drugi album, "Tango-bango", dobio najlaskavija priznanja i time nezvanično diskografsko priznanje da se radi o izuzetnom LP produktu.\n"Tango-bango" se na diskografskom tržištu pojavio početkom godine, u produkciji zagrebačkog Jugotona, posle čega je usledilo niz promocionalnih pojava "u živo" na kojima je Aerodrom bio u muzičkom smislu gotovo savršen.\nBili su aktivni učesnici gotovo svih velikih domaćih rok-dogadaja, čiji organizatori nisu Aerodromu, (ne)namerno i (ne)apsurdno, na tim rok-skupovima omogućili tretman adekvatan njihovoj stvarnoj i istinskoj vrednosti.\nPa ipak, Aerodrom je i u takvim situacijama ostao velika grupa, grupa za pamćenje.\nU tom kontekstu, ostaje zabeležen njihov poslednji nastup u glavnom gradu, na prvom "Beogradskom rok-festivalu", kada su svojom muzikom prisutne, njih nekoliko hiljada, držali prosto prikovane ispred sebe, uprkos nezapamćenom nevremenu koje je te noći vladalo iznad kalemegdanskih zidina.\nAko se svemu ovome doda da je njihov singl "Stavi pravu stvar", koji je u međuvremenu "skinut" sa "Tanga-banga", odlično prihvaćen kod diskofila, onda s pravom možemo reći da je naša promocija Aerodroma u najuspešniju grupu godine opravdana i na mestu.\nNa kraju ovog kratkog podsetnika o Aerodromu u 1981, recimo da se iskreno nadamo da će ovaj sastav, koji veoma uspešno predvodi gitarista Jurica Pađen, u narednih dvanaest meseci imati veću podršku - svoje matične diskografske kuće, Jugotona, kao i sredstava javnog informisanja, jer, oni to u svakom pogledu zaslužuju.\nJurica Pađen: Od slave se ne može živeti (1981)\nNikad slabiji "Dugmići"\nO ostalim grupama sa naše liste najuspešnijih domaćih rok-grupa u protekloj rok-sezoni, veoma kratko:\n"Azra" je sa svojim duplim albumom, "Sunčana strana ulice", i nekoliko efektnih, odabranih koncerata, definitivno potvrdila svoje elitno postojanje na našoj rok-sceni.\nGitarista i vođa "Azre", Branimir Džoni Štulić, ostao je dosledan svojoj novotalasnoj šansoni sa kojom je umnogome uticao na neka domaća rok-kretanja, zbog čega su ga mnogi poistovetili sa "Azrom".\nU svakom slučaju, ovaj trio može, ali i ne mora, da bude veoma zanimljiv u 1982. godini.\nZa mnoge će, možda, beogradska "Riblja čorba" biti grupa godine, pogotovu što su puno toga uradili u rok-sezoni koja je za nama.\nAli, stvar je gledana i sa nekih drugih aspekata, ne samo masovnog medija i njihovih brojnih navijača, pa u tom smislu, grupa koja objavi album kao što je "Mrtva priroda" (o tome će već biti reči u jednom od narednih brojeva HALO), po nama ne zaslužuje da bude promovisana u najuspešniju rok-postavu 1981. godine.\n"Film" se svojim prošlogodišnjim rok-delovanjem od grupe u perspektivi vinuo u jednog od kandidata za titilu najuspešnijeg benda sezone.\nOstaje kao njihovo najznačajnije delo mini LP "uživo" iz Kulušića, prvi u domaćoj diskografiji uopšte, što im, uz nekoliko zapaženih koncerata (ali i omaška - "Hipodrom ’81" je sigurno jedan od njih) omogućuje visoko mesto na HALO listi najuspešnihih grupa u 1981. godini.\n"Bijelo dugme" je sigurno najveće iznenađenje prošlogodišnje rok-sezone, ali, u negativnom smislu.\nBregović i drugovi kao da gube korak i primat na domaćoj rok-sceni, jer su istinski daleko od bilo koje neprikosnovenosti na njoj.\nOdjek "Dugmetovog" poslednjeg studijskog albuma, "Doživjeti stotu", kao i mini LP "u živo", takođe iz Kulušića, ukazuju da članovi nekada najpopularnijeg sarajevskog sastava ostaju, i pored stilske nedoslednosti, aktuelni u domaćim rok-okvirima, mada je teško opravdati njihove koncertne rok-promašaje, kojih je bilo više nego ikada ranije.\n"Rok-mašina" kao osveženje\n"Atomsko sklonište" je pred kraj prošloga leta objavilo jedan zbunjujući album "Ekstrauterina" koji ukazuje da "atomci" imaju još mnogo toga da kažu u domaćem roku.\nRazlog njihovog nešto slabijeg plasmana u odnosu na HALO listu najuspešnijih grupa od prošle godine treba tražiti u činjenici da "Atomsko sklonište" nema dovoljan fond održanih koncerata - što se već anomalično ponavlja.\nBeogradska "Rok-mašina" je nesumnjivo veliko pravo osveženje na ovoj lestvici najuspešnijih u protekloj rok-sezoni.\nKoliko za svoj hevi-metai LP prvenac (inače prvi u domaćoj diskografiji) zaslužuju pohvale, toliko im se isto može uputiti i prekora zbog koncertne neaktivnosti.\nAli, utisak je da vreme radi za ovaj metalni rok-kvartet.\n"Idoli" su na početku godine puno obećavali, ali kod njih kao da je sve ostalo na tome kao i na potencijalu koji su "u živo" retko ispoljavali.\nPa ipak, "Maljčiki" su bili jedan od hitova prošlogodišnje rok-sezone, što prvenstveno daje za pravo "Idolima" da se nađu na ovoj HALO listi.\nNema sumnje da je i zagrebački "Haustor" zaslužno izborio mesto među naj-grupama godine, zahvaljujući, pre svega, svom vanserijskom singlu, "Moja prva ljubav", kao i nizu bezglavo hrabrih ali konfuznih pojava "u živo".\nKragujevačka grupa "Smak" iskreno zaslužuje jedno veliko hvala od svih domaćih rokera, jer je 1981. bila njihova poslednja rok-sezona na našoj rok-sceni.\n"Smakovci" su Jugo-roku puno dali, a razišli su se u trenutku objavljivanja najzrelijeg i najčudnijeg albuma "Zašto ne volim sneg".\nVelika grupa silazi sa rok-scene onda kada je najsilnija - a to se baš, (ne)namerno, dogodilo "Smaku".\n"Parni valjak" i "Prljavo kazalište" su pred kraj godine objavili svoja nova diskografska dela koje će verovatno promovisati u vremenu koje je ispred nas.\nMožda bi ekskluzivci "Suzija" bili i bolje plasirani da su im ovi LP projekti ranije izdati. Ovako, za nas su oni ostali interesantni zbog niza uspešnih koncerata - ali, sa starim muzičkim materijalom.\nLestvicu najuspešnijih domaćih rok-silnika za 1981 završavaju sarajevske "Divlje Jagode" i "Generacija 5". Možda će to nekome i smetati, učiniti mu se neopravdanim, ali će narednih dvanaest meseci pokazati koliko smo zapravo bili u pravu ili, suprotno od toga.\nNa žalost, ovoga puta nije bilo mesta za neke koji su mogli da se pojave na našoj listi naj-grupa za proteklu rok-sezonu - "Bulevar", "Zana, "Leb i sol", "Vatreni poljubac", "Gordi", Bumerang", "Buldožer, "Paraf"... ali, kao što rekosmo, ukusi su različiti, a o njima zaista ne treba ponekad raspravljati.\nNapisao: Saša Gajović, obrada: Yugopapir (Halo, decembar 1981.)\nLabels: Beograd, Jugoslavija, Kritika, Muzika, Osamdesete, Sarajevo, Top lista, Zagreb


Predsednik o današnjim razgovorima u Jadarskom kraju: "NEĆE ME BLOKIRATI, PONEO SAM VREĆU ZA SPAVANJE - ostajem koliko treba" | Najnovije vesti - Srbija danas\n04.12.2021. • 11:39 Srbija Danas\nPredsednik o današnjim razgovorima u Jadarskom kraju: "NEĆE ME BLOKIRATI, PONEO SAM VREĆU ZA SPAVANJE - ostajem koliko treba"\nU toku obilaska radova, Vučić je odgovarao na pitanja novinara u vezi sa odlaskom na razgovore u Jadarski kraj.\nPredsednik Aleksandar Vučić trenutno obilazi radove na na mostu na Savi.\nVUČIĆ U OBILASKU MOSTA NA SAVI: Na putu za Gornje Nedeljice, predsednik razgovarao sa radnicima i obišao radove na ovoj deonici\nSVE NA VIDELO! Ko sve dobija pare od fondacije Rokfeler - MILIONI DOLARA za "nezavisne"\nLAŽ JE DA JE ZAKON DONET ZBOG RIO TINTA: Premijerka otvoreno o predlogu Zakona u eksproprijaciji\nKako je prethodno najavljeno, predsednik bi od 15 časova trebalo da razgovara sa svim zainteresovanim građanima sa područja 12 sela Jadarskog kraja, u kojima postoji najviši stepen zabrinutosti zbog istraživanja koja vrši kompanija "Rio Tinto".\nU toku obilaska radova, Vučić je odgovarao na pitanja novinara u vezi sa ovim događajem.\nKako je naveo, za njega je najvažnije da danas razgovara sa ljudima iz Jadranskog kraja.\n- Za mene je najvažnije da danas razgovaram sa narodom, ja nemam problem, poneo sam i vreću za spavanje i čekaću koliko god da kažu jer idem da rešavam probleme - naveo je predsednik Srbije.\nVUČIĆ NA 2KM OD MESTA GDE SU ĐILASOVI BATINAŠI PRETUKLI BAGERISTU:\n"Razgovaraću sa meštanima iza kojih ne stoji vračarska ili inostrana politika, idem da rešavam probleme! A Đilas uzeo preko 700.000 evra od Rio Tinta i sad huška ljude na proteste protiv Rio Tinta!" pic.twitter.com/zcgMyv75WA\n— Detektor laži (@LaziDetektor) December 4, 2021\nOn je dodao da ako neko želi da se bavi "politikanstvom" da to uvek može.\n- Đilas je uzeo pare od Rio Tinta, tih sedamsto i nešto hiljada evra, mi nismo, i sad tražime od ljudi da idu na proteste jer su uzeli pare. Naše je da idemo sa ljudima koji su iskreno zabrinuti, iza kojih ne stoji inostrana politika i da nađemo rešenje - objasnio je Vučić.\nNapomenuo je da sa onima koji traže razlog da bi rušili svoju zemlju i da se vrate na vlast nema o čemu da razgovara.\nNakon što je predsednik objavio da na razgovore neće ići helikopterom, spekulisalo se i da će određene grupe želeti da ga zaustave i blokiraju.\n- Neće da me zaustave, kažu da će da me blokiraju u selu da ne izađem, ali ih čekam na razgovoru. Naš posao nije da blokiramo mostove, već da ih gradimo za ljude. To je razlika između onih koji vole svoju zemlju i onih drugih - zaključio je predsednik Republike Srbije.\nAleksandar Vučić protesti Rio Tinto ekologija Draga Đilas\nNAJNOVIJI KORONA PODACI: 12.159 novozaraženih - oglasio se SZO i otkrio kakva nas situacija čeka sa omikronom\nEMOTIVNO: Aleksandar Šćekić se oprostio od Partizana\nPROPALI KANDIDAT ZA GRADONAČELNIKA NOVOG SADA ŠIRI MRŽNJU: Novaković pokazatelj da u Srbiji svako može da kaže šta misli\nZVEZDA POTAMNELA: Najuspešniji tim regiona PRESUDIO crveno-belima!\nRado Srbi idu u vojnike: Obezbeđene veće plate za dobrovoljce, a za rezervne oficire uvećanje je više nego duplo\nLUDILO SE NASTAVLJA! Potvrđeno - stiže druga sezona "Skvid gejma"! (VIDEO)\nNOVA PRAVILA ZA PUTOVANJE NA OMILJENU DESTINACIJU SRBA: Bez ovog dokumenta nema ulaska iako ste VAKCINISANI\nDEVOJČICA (10) NESTALA U MEĆAVI, PREŽIVELA ZBOG 1 STVARI: Noć provela na MINUSU - spasioci se šokirali kada su je našli!


Srbija pregazila Meksiko u Atini - 19.06.2021, Sputnik Srbija\nKošarkaška reprezentacija Srbije pobedila je Meksiko 104:67 u drugoj utakmici na Akropolis kupu u Atini. Izabranici Igora Kokoškova turnir završavaju u nedelju... 19.06.2021, Sputnik Srbija\nSrpski košarkaši odigrali su sjajnu utakmicu, od prve četvrtine kontrolisali su ritam i kako je meč odmicao tako je i prednost rasla.Orlovi su duel prelomili u trećoj četvrtini dobivši ovaj period igre sa 34:13, te je posle tridset minuta igre rezultat bio 85:48.Izabranici Igora Kokoškova u četvrtoj deonici samo su održavali prednost i na kraju su rutinski slavili – 104:67.Najefikasniji u pobedničkom timu bio je Filip Petrušev sa 21 poenom, Dobrić ga je pratio sa 19, a Marjanović je ubacio 12.Bila je ovo odlična priprema za srpske igrače, Meksiko nije nimalo lak rival, što govori podatak da su dan ranije igrali egal sa Grčkom, ali protiv Orlova nisu imali šanse.Srbija Akropolis kup završava utakmicom sa Grčkom u nedelju u 19 časova.Srpski košarkaši ove utakmice koriste kao pripremu za kvalifikacije za Olimpijske igre koje se igraju u Beogradu od 29. juna do 5. jula.► Bomba! Obradović se vraća u Partizan, poznati i finansijski detalji!► Jokićev otac: Ljudi da shvate – čovek treba da dobije dete /video/► Američka Srpkinja: Vidi se veličina Srbije!\nkošarkaška reprezentacija srbije, košarka\n17:46 19.06.2021 (Osveženo: 17:56 19.06.2021)\n© Foto : KSSKošarkaši Srbije\nKošarkaška reprezentacija Srbije pobedila je Meksiko 104:67 u drugoj utakmici na Akropolis kupu u Atini. Izabranici Igora Kokoškova turnir završavaju u nedelju u 19 časova protiv Grčke.\nSrpski košarkaši odigrali su sjajnu utakmicu, od prve četvrtine kontrolisali su ritam i kako je meč odmicao tako je i prednost rasla.\nOrlovi su duel prelomili u trećoj četvrtini dobivši ovaj period igre sa 34:13, te je posle tridset minuta igre rezultat bio 85:48.\nIzabranici Igora Kokoškova u četvrtoj deonici samo su održavali prednost i na kraju su rutinski slavili – 104:67.\nNajefikasniji u pobedničkom timu bio je Filip Petrušev sa 21 poenom, Dobrić ga je pratio sa 19, a Marjanović je ubacio 12.\nBila je ovo odlična priprema za srpske igrače, Meksiko nije nimalo lak rival, što govori podatak da su dan ranije igrali egal sa Grčkom, ali protiv Orlova nisu imali šanse.\nSrbija Akropolis kup završava utakmicom sa Grčkom u nedelju u 19 časova.\nSrpski košarkaši ove utakmice koriste kao pripremu za kvalifikacije za Olimpijske igre koje se igraju u Beogradu od 29. juna do 5. jula.


Kategorija: Priboj\tObjavljeno sreda, 30 maj 2018\tAutor ZapadnaSrbija\nModel čamca Advance 600, koji je firma Advertout, novi investitor u Slobodnoj zoni razvila, spreman je za izvoz na svetsko tržište. Firma Advertout d.o.o. iz Beograda, koja uspešno posluje preko 13 godina, upravo u februaru ove godine, nakon dolaska u Priboj i 13. Slobodnu zonu u Srbiji, razvila je potpuno novi model RIB čamca iz široke game Advance proizvoda.\nAdvance RIB 600 je nastao kao kruna izuzetno uspesne saradnje italijanskog dizajnera g. Chessa i ove kompanije, te predstavlja čamac koji svojom ergonomijom i specifičnim dizajnom ulazi u svet ljubitelja sportske vožnje i vrhunskog uživanja. Model je u prvoj nedelji prošao sve test vožnje, a narednih mesec dana biće plasiran za izvoz u Španiju, Albaniju i Kipar. Prvi model ovog čamca prodat je u Srbiji i biće na korišćenju u Crnoj Gori.


Novi Sad i zvanično postao Evropska prestonica kulture\nNaslovna Kultura Novi Sad i zvanično postao Evropska prestonica kulture\nNa svečanoj ceremoniji održanoj u Srpskom narodnom pozorištu, Novi Sad je sinoć dobio titulu Evropske prestonice kulture za 2022. godinu.\n– Ovo je veliki momenat za sve nas. Mi u Novom Sadu i u celoj Srbiji, kao i širom Evrope, delimo mnogo toga. Delimo našu istoriju, naše vrednosti, kulturu i delimo našu sudbinu. Novi Sad je epicentar kulture, evropske kulture, rekao je šef delegacije Evropske unije u Srbiji Emanuel Žofre.\nOn je plaketu predao gradonačelniku Novog Sada Milošu Vučeviću, čime je Novi Sad i zvanično postao Evropska prestonica kulture.\nGradonačelnik Novog Sada je podsetio da je malo ko verovao pre šest godina da će Novi Sad pobediti u Briselu i dobiti kandidaturu za ovu prestižnu titulu.\n– Malo je onih koji su nam davali šansu, iako su znali da je ovaj grad nastao na temeljima evropskih vrednosti, da se one ovde i žive i podrazumevaju. Cela Evropa će videti kako izgleda kada nagrada dođe u prave ruke, kada dođe u pravi grad. Od titule Evropska prestonica kulture mi smo stvorili našu šansu, da se pokažemo, da dokažemo da smo je vredni, da je ugradimo u novi sistem vrednosti na kojem ćemo dalje graditi naš Novi Sad, istakao je Vučević.\nSvečanosti u Srpskom narodnom pozorištu prisustvovala je i premijerka Srbije Ana Brnabić koja je naglasila da „ne postoji grad koji je više zaslužio i koji nosi veći potencijal od Novog Sada da visoko digne zastavicu omladine i kulture“.\nPrethodni tekstPošta Srbije: Strateška saradnja sa Kancelarijom za IT i eUpravu\nSledeći tekstZdravstvenim radnicima danas uplata jednokratne pomoći od 10.000 dinara\nŠekspir festival od 12. do 16. septembra u Čortanovcima\nU Leskovcu počelo snimanje filma „Bilo jednom u Srbiji“


MILIJARDE EVRA POMOĆI ZA PRIVATNIKE, bez smanjenja plata u javnom sektoru | Biznis.rs\n25.3.2020 14:55 Autor: Ljiljana Begović 1\nPredsednik Srbije Aleksandar Vučić predsednik.rs\nDržava priprema ozbiljan paket mera i obezbediće značajnu pomoć privrednicima, a najveći deo te pomoći – više milijardi evra, biće uloženo u privatni sektor,...\nDržava priprema ozbiljan paket mera i obezbediće značajnu pomoć privrednicima, a najveći deo te pomoći – više milijardi evra, biće uloženo u privatni sektor, najavio je u sredu predsednik Srbije Aleksandar Vučić i poručio privatnicima: „Imaćete značajnu pomoć države, to vam garantujem“.\n„Za deset dana, možda i ranije, izaći ćemo sa prvim velikim i značajnim merama, pa ćemo da sednemo da vidimo šta je to što još možemo i šta možemo da očekujemo od vas“, rekao je Vučić tokom posete volonterima i privrednicima koji šalju pomoć ugroženima. On je zahvalio privrednicima što su pomogli i donirali svoje proizvode u velikim količinama, kao i što su dali novac za mašine do kojih se sada teško dolazi.\nVučić je istakao da je Srbija spremnije dočekala krizu izazvanu korona virusom nego druge zemlje i dodao da skoro sve druge zemlje u regionu idu na drastično smanjenje plata u javnom sektoru, ali da Srbija to neće raditi zato što bolje stojimo po pitanju javnih finansija, kao i da zbog toga država može više da pomogne.\nSa privrednicima će biti razgovora i o korporativnim obveznicima i drugim načinima na koje bi država mogla da im pomogne i kako bi se sačuvao privatni sektor, rekao je Vučić i ponovio da je u ovom trenutku zdravlje ljudi prioritet. On je zamolio privrednike da dobro obezbede radnike koji i dalje rade sa zaštitinom opremom i da brinu o njihovim životima.\nVučić je naveo da što se tiče mera, postoje dva pristupa po pitanju plata i poreza i da će pokušati da se nađe najbolje rešenje i za državu i poslodavce. Kako je rekao, javni sektor je u teškom stanju trenutno ali u relativno dobrom ako se uporedi sa zemljama u okruženju. „Zato ćemo najveći deo novca, ogromno parče, udeo koji budemo izdvajali, a taj paket će svakako biti više milijardi evra – uložiti u privatni sektor, jer nećemo da javni sektor ponovo bude privlačniji od privatnog sektora“, naveo je on.\nALEKSANDAR VUČIĆ INVESTICIJE KORONA VIRUS PRIVREDA SRBIJA\nInflacija će pojesti povećanje plata u javnom sektoru?\nOgraničavanje plata u javnom sektoru i zatvaranje nekih državnih kompanija\nREGION DELI TERET KRIZE Najavljeno smanjenje plata u javnom sektoru\n7.10.2020 #1 Author\nValjda ce se ovo obistiniti, da ne bude- obecanje, ludom radovanje.


NUNS zahteva od predsednika Srbije povlačenje izjave i izvinjenje novinarima\nNacionalni konvent o Evropskoj uniji (NKEU), Radna grupa za pregovaračko Poglavlje 35 i Međusektorska podgrupa za slobodu izražavanja i slobodu medija izražava zabrinutost zbog izjave predsednika Srbije Aleksandra Vučića tokom posete Pekingu u kojoj "se na najgrublji način napadaju i etiketiraju nezavisni mediji sa Kosova i Metohije koji izveštavaju na srpskom jeziku", navodi se u saopštenju.\nTači preti novim merama ako Srbija nastavi "da bude agresivna"\nNema dogovora o KiM dok se SAD ne uključe, jer se Evropska unija pokazala nesposobnom, izjavio je u Berlinu kosovski predsednik Hašim Tači.\n"Otvaranje diskusije a ne donošenje odluka"\nJedna od tema u Berlinu, gde se održava sastanak o Zapadnom Balkanu, je "pitanje odnosa Srbije i Kosova i kako da se to pokrene sa mrtve tačke", izjavila je nemačka kancelarka Angela Merkel. Razgovaraće se o dijalogu Beograda i Prištine bez tabua i propisivanja rešenja, poručio je francuski predsednik Emanuel Makron.\nHaradinaj sa američkim ambasadorom u Berlinu\nPremijer Kosova Ramuš Haradinaj, izjavio je da je američkom ambasadoru u Berlinu, Ričardu Grenelu, preneo da se "kosovska vlada protivi ideji razmene teritorija Srbije i Kosova".\nU Berlinu se po podne održava samit o Zapadnom Balkanu na poziv nemačke kancelarke Angele Merkel i predsednika Francuske Emanuela Makrona. Prisustvovaće predsednik Srbije Aleksandar Vučić, predsednik Kosova Hašim Tači i premijeri svih zemalja regiona.\nPod pokroviteljstvom Opštine Gračanica u Gračanici je održana manifestacija „Najjače vaskršnje jaje".\nHrvatski premijer Andrej Plenković rekao je, nakon sastanka u Berlinu, da su Beograd i Priština "prilično udaljeni u stavovima". Crnogorski predsednik Milo Đukanović poručuje da je ovo sudbonosan trenutak da se prevaziđe "prastari problem komplikovanih srpsko-albanskih odnosa".\nNevladina organizacija „Centar za mir i toleranciju“ (CPT) iz Gračanice, objavljuje konkurs za novi ciklus programa “Unapređenje uključivanja diplomaca iz nevećinskih zajednica u administraciju centralnog i lokalnog nivoa na Кosovu".


Objavljeno subota, 09 jun 2018 10:23\nU izdanju Crnogorskog kulturnog foruma sa Cetinja i UCS “Krstaš” iz štampe je izašla knjiga “Janko Brajović i Crna Gora” autora Nenada Stevovića, publiciste i istraživača crnogorske dijaspore, saopšteno je iz Udruženja „Krstaš“. Saopštenje Udruženja Espona integralno prenosi.\n“Životopis crnogorskog emigranta, rodoljuba i vajara svjetske reputacije Janka Brajovića za širu, kulturnu i stručnu javnost do sada nije bio dovoljno poznat, a mali broj objavljenih podataka su, uglavnom, bili u međusobnoj kontradikciji.\nRad je napisan na osnovu dugogodišnjeg istraživanja, uz korišćenje privatnih izvora, dostupne arhivske građe, relevantne literature i pretragom svjetske štampe; koncipiran je na način da se može nadograđivati novim saznanjima o ličnosti koja zaslužuje, u najmanju ruku, da ne bude zaboravljena”, istaknuto je iz Udruženja Crnogoraca “Krstaš”.\n"Iskustva Roberta Nimanija" Perica Jokić\nNovo: Ana i Dušan Stijović – Prva publikacija o crnogorskim grafitima


Aleksandar Bućan - Blic Sport\nBUĆAN BEZ DLAKE NA JEZIKU Selektor "orlića" otkrio razloge debakla Svako igra za statistiku, a ovo je timski sport\nSelekcija do 19 godina Srbije nije ispunila očekivanja na Svetskom prvenstvu, te je na Kritu osvojila sedmo mesto pobedivši Kanadu sa 110:92.\nPOZDRAVITE NAJBOLJU SELEKCIJU EVROPE Evo kada "orlići" sleću u Beograd\nMladi košarkaši Srbije, novi prvaci Evrope, koji su u Rigi osvojili pehar namenjen najboljem timu Starog kontinenta pobedivši Litvaniju u finalu sa 99:90, dolaze u Beograd u ponedeljak.\nJUNACI IZ RIGE ZA BLICSPORT: Utišaćemo Letonce u finalu Evrobasketa\nJoš jedna pobeda deli juniorsku košarkašku reprezentaciju Srbije do titule šampiona Evrope. U polufinalu je pla Francuska, a u nedlju od 19.45 u finalu šampionata čeka nas Letonija.\nBUĆAN I PECARSKI ZA BLICSPORT "A sad za medalju"\nSrpski juniori pobedom nad Nemačkom (92:86) plasirali su se u polufinale Evropskog prvenstva u Rigi, gde ih ove subote od 19.45 čeka Francuska. Puleni Aleksandra Bućana obezbedili su tako plasman na Svetsko prvenstvo naredne godine, ušavši u borbu za medalje u Letoniji.\nČETIRI NOVA BOGDANA, ALTIN, ARIJAN... Ovi beogradski klinci su budućnost naše košarke\nU okviru programa kvalitetnog razvoja igrača, kontinuiranog praćenja i individualnog tehničko-taktičkog usavršavanja, treneri U17 i U18 košarkaških reprezentacija Srbije, Slobodan Klipa i Aleksandar Bućan, održaće kontrolne treninge za igrače 2000. i 2001. godišta iz Beograda.\nSTRAH OD NAJGOREG "Orlići" mogu da ispadnu u B rang, što se zemlji košarke nikad nije desilo\nKošarkaška reprezentacija Srbije uzrasta do 20 godina nikada nije ispala u B diviziju, što je moguće posle poraza od Italije u osmini finala Eurobasketa sa 70:65.\nBućan: Nismo favoriti u finalu, ali imamo obavezu da dođemo do evropske titule\nSelektor U18 košarkaške reprezentacije Srbije Aleksandar Bućan rekao je posle pobede nad Grčkom sa 60:55 u polufinalu Eurobasketa da "orlići" neće biti u borbi za titulu.\nBućan: Grke smo pobedili u grupi, hoćemo trijumf i u polufinalu Eurobasketa\nSelektor U18 košarkaške reprezentacije Srbije Aleksandar Bućan rekao je da se tim neće zadovoljiti ulaskom u polufinale Eurobasketa, čime je obezbeđen odlazak na Mundobasket.\nBućan posle deklasiranja Turaka: Dogovorili smo se da to bude trening\nJuniorska košarkaška reprezentacija Srbije, sastavljena od igrača do 18 godina starosti, kao prva u grupi ići će u četvrtfinale Evropskog prvenstva jer je domaćina Tursku deklasirala sa 82:62 u poslednjem kolu druge faze takmičenja, pa i ne čudi zadovoljstvo stratega "orlića", Aleksandra Bućana.\nSrpski juniori na košarkaškom EP u Turskoj ciljaju plasman na prvenstvo sveta\nJuniorska košarkaška reprezentacija Srbije otputovala je na Evropsko prvenstvo koje će se od 24. jula do 3. avgusta održati u turskoj Konji.\nBućan: Bili smo neprepoznatljivi protiv Turske, to nas je koštalo polufinala\nSelektor košarkaške reprezentacije Srbije do 18 godina Aleksandar Bućan rekao je posle poraza od Turske sa 71:67 u četvrtfinalu Evropskog prvenstva da su promašena slobodna bacanja skupo koštala "orliće".\nBućan: Ostvarili smo primarni cilj, ali borićemo se za više od četvrtfinala\nSelektor juniorske košarkaške reprezentacije Srbije Aleksandar Bućan rekao je posle ubedljive pobede nad Češkom sa 99:70 u poslednjem kolu druge faze takmičenja na Evropskom prvenstvu da je ostvaren primarni plan opstankom u elitnoj diviziji.\nBućan: Forma nam je usponu, svi daju doprinos za visok plasman\nSelektor juniorske košarkaške reprezentacije Srbije Aleksandar Bućan rekao je posle trijumfa nad selekcijom Bosne i Hercegovine (77:51) da je forma njegovih pulena u usponu i da je bitan doprinos svakog od njih za što viši plasman na Evropskom prvenstvu u Letoniji.\nBućan: Suđenje protiv Litvanaca ne bih da komentarišem, sami smo krivi za poraz\nReprezentacija Srbije poražena je od selekcije Litvanije u trećem kolu grupe “A”, na Evropskom prvenstvu za igrače do 18 godina u Letoniji, zbog čega će u drugoj fazi šampionata i borbi za četvrtfinale startovati bez bodova


Kina uzvratila VB sankcijama\nTanjug 26. marta 2021. 08:03\nPEKING – Kina je zamrzavanjem imovine i zabranom ulaska u zemlju sankcionisala devet britanskih državljana i četiri organizacije, među kojima je i nekoliko parlamentarnih poslanika, a u odgovoru na sankcije Londona kineskim zvaničnicima početkom nedelje.\nKako je navelo kinesko ministarstvo spoljnih poslova, oni su sankcionisani zbog „malicioznog širenja laži i dezinformacija“, a u vezi sa pitanjem poloyyaja muslimanskih Ujgura na zapadu Kine.\nMeđu sankcionisanim pojedincima je šef Odbora za spoljne poslove britanskog parlamenta Tom Tagenhat, bivši lider Konzervativne stranke Jan Dankan Smit, advokat za ljudska prava Džefri Najs, predsednica Tribunala za Ujgure Džoan Nikola Smit Finli i mnogi drugi, prenosi Rojters.\nSankcionisani su i Komitet za ljudska prava Konzervativne stranke, Tribunal za Ujgure, Sudska veća Eseksa.\n„Kina je čvrsto posvećena očuvanju svog nacionalnog suvereniteta, bezbednosti i interesa i upozorava Veliku Britaniju da ne ide dalje pogrešnim putem. U suprotnom, preduzećemo dalje korake“, navodi se u saopštenju kineskog Ministarstva.\nSankcije stupaju na snagu danas, a njima se sankcionisanim organizacijama i pojedincima brani ulazak u Kinu, Hongkong i Makao, zamrzava im se imovina, a kineskim građanima i institucijama saradnja sa njima.


Odzvonilo radu na crno?\nNijedan poslodavac više neće moći da sakrije nezakonito zaposlene radnike, ako se primeni elektronska aplikacija koju su napravili u Centralnom registru socijalnog osiguranja. Inspektori rada, pomoću te aplikacije, moći će da provere da li je poslodavac prijavio radnike na socijalno osiguranje.\nElektronska aplikacija je jednostavna za korišćenje. Prvi korak je povezivanje kartice elektronskog potpisa inspektora sa računarom. Posle toga inspektori mogu da dobiju podatke o istoriji osiguranika i njegovoj prijavi, o tome ko je osiguran u zadatom periodu ili određenog datuma, kao i izveštaj o broju storniranja osiguranja u toku dana.\nBojan Kostić, pomoćnik direktora Centralnog registra socijalnog osiguranja i koautor aplikacije kaže da su identifikovali situacije gde obveznici za potrebe tendera ujutru prijave pedesetak ljudi, a onda istog dana popodne storniraju, samo zbog potreba tendera.\n„Taj izveštaj identifikuje upravo takve radnje, što je jako bitno Inspektoratu rada“, kaže Kostić.\n„Nama je tendencija da se rad na crno smanji. Na ovaj način, uspostavljanjem veze između Centralnog registra i Inspektorata mi ćemo i te kako doprineti tome“, rekla je Milica Danilović, direktorka Centralnog registra.\nInspektorima rada posao će biti mnogo lakši, jer će pre polaska na teren u kancelariji odštampati imena i matične brojeve svih prijavljenih radnika u firmama koje kontrolišu.\nDirektor Republičke inspekcije rada Bojan Jocić kaže da posle toga sa tom listom ide na teren i tamo će vrlo lako utvrditi sve. „Oni koji nisu na tom spisku su praktično radnici kako to kažemo, zaposleni na crno“, kaže Jocić.\nPosao, Posao na crno\nNista vam to ne vredi,poslodavcu budu uvek unapred upozoreni na dolazak inspekcije a neprijavljene radnike salju kuci !Ovo je Srbija\nima i onih koji zakljucavaju kapije firmi za vreme radnog vremena a drugima javljaju kad dolazi inspekcija pa salju radnike kuci\nPa ovo je klasicno pranje para od strane diroktora direktorata Inspekcije rada, nacin da se jeftinim novinarskim clankom opravda kupovina skupog i preskupog softvera i jos skupljeg naknadnog odrzavanja istog!!!\nI do sada je prilikom svakog nadzora od strane inspekcije u radnji (preduzecu) morao da postoji pisani dokaz o prijavi radnika, ugovor o radu, obavezna prijava na soc,penz.osiguranje i radna knjizica…..\nPrevPrethodnaStigla mašina za čišćenje balon sale\nSledećaNovi sajt Srednje školeNext


Velike snage bezbednosti ispred suda u Skoplju u toku izricanja presude Kumanovskoj grupi\nPresuda o krvavom obračunu u kumanovskom Divom Naselju nije smirila strasti. Najave Vlade Makedonije o međunarodnoj istrazi ostavljaju otvorena pitanja o događajima 9. i 10. maja 2015. godine. Ministar unutrašnjih poslova Oliver Spasovski u septembru je najavio da će vlada preuzeti obavezu da sprovede dodatnu međunarodnu istragu, ali do sada niko iz vlasti nije saopštio detalje o tome.\nIz Udruženja diplomiranih kriminalista kažu da ukoliko bude sprovedena takva istraga, delo može prerasti u viši rang, ako su u sve umešane i neke vladine institucije koje su bile upoznate sa ovim delom, a moguće je i da bi drugi preuzeli veću odgovornost, a ne samo direktni počinioci. Iz udruženja dodaju da se trebaju najpre iscrpiti sva domaća pravna sredstva, jer postoji rizik od kršenja suvereniteta ukoliko dođe do međunarodne istrage.\nNeki pravnici tvrde da nema pravnog osnova za međunarodnu istragu, ali da se može koristiti tehnička i stručna pomoć u domaćoj istrazi. Prema njima, institucionalna međunarodna istraga podrazumeva uključenje međunarodnog prava i umešanost više država, pa bi kao takva bila teško sprovodiva. Bivši javni tužilac Jovan Trpenovski smatra da najave o takvoj istrazi praktično znače negiranje pravnog sistema i institucija u zemlji.\n“Političke partije koje pozivaju međunarodne ekspertske grupe da bi istražile slučaj treba da provere kakve su proceduralne mogućnosti regulirane zakonom, Ustavom, krivičnim postupcima u zemlji. Mislim da do toga neće doći i ne bi trebalo da dođe, zato što bi to značilo devalviranje čitavog pravnog sistema u zemlji.”\nU četvrtak nakon presude, Demokratska unija za integracije (DUI), partija Albanaca koja je deo vlade, saopštila je da je sudski proces otvorio dileme o motivima o ovom, kako kažu, teškom slučaju. Oni su pozvali MUP i sudske vlasti da uključe strane eksperte u istragu. Iz ove partije traže uspostavljanje komunikacije sa vlastima na Kosovu i u Albaniji zbog razmene informacija zarad kompletnog rasvetljavanja slučaja. U završnom obraćanju advokat odbrane Naser Raufi je tražio od suda da obezbedi kao dokaz u postupku telefonske razgovore jednog od ubijenih članova oružane grupe i lidera DUI-a Alija Ahmetija. Alijansa za Albance, koja je isto tako deo vlade, pozvala je međunarodnu zajednicu da se uključi u rasvetljavanju ovog, kako kažu, montiranog političkog slučaja. “Smatramo da je ovo suđenje političko i da je nastavak montiranog političkog slučaja iz vremena režima VMRO DPMNE-DUI. Suđenje je po meri mentaliteta tog režima i političkih partija koje su bile u prethodnoj vlasti”, kaže se u saopštenju ove partije.\nU Prištini su održani protesti protiv odluke suda o Kumanovskoj grupi\nPravni eksperti tvrde da političke partije, da bi umirile javnost, pozivaju na međunarodnu istragu, a ukoliko dođe do toga, pokazaće se da njihov kadar na rukovodećim funkcijama nije završio dobro svoj posao u pravnom sistemu.\nKrivični sud u Skoplju 2. novembra je presudio da su 33 od ukupno 37 optuženih za terorizam i terorističku organizaciju u slučaju u kumanovskom Divom Naselju, krivi za to delo, a četvorica su oslobođeni optužbi. Sedam optuženih su osuđeni na kaznu doživotnog zatvora, drugih 13 su dobili po 40 godina zatvora, a ostali su osuđeni na kazne zatvora u trajanju od 12 do 20 godina. Danas, 3. novembra, je u odvojenom suđenju još jedan optuženi osuđen na doživotnu kaznu zatvora.


Sigurno mesto za vaš novac - Biznis i Finansije\nHome\tPromo\tSigurno mesto za vaš novac\nby bifadmin 19. oktobra 2020.\nSvetski dan štednje nas uvek podseća da treba da štedimo i na vreme planiramo svoje finansijske potrebe. Poželjno je da se informišemo o karakteristikama svakog vida štednje i uz podršku iskusnih savetnika u AIK Banci opredelimo za štednju koja odgovara našim potrebama.\nU susret nedelje štednje AIK Banka je pripremila akcijsku ponudu za oročene EUR depozite na 12 i 18 meseci uz isplatu kamete unapred, a ono što bismo posebno istakli jeste da će akcijska ponuda ovog štednog proizvoda biti aktuelna do kraja ove godine.\nKao i ranijih godina, AIK Banka svakodnevno prati kretanja na finansijskom tržištu i potrebe svojih klijenata, kako bi formirala odgovarajuću ponudu štednih proizvoda koji će ispuniti zahteve kada je reč o ročnosti uloga, valuti u kojoj štede, uloženim iznosima, zahtevanoj kamatnoj stopi, raspoloživosti i kanalima na kojima je moguće izvršiti uplate štednje.\nKao domaća i jaka, AIK Banka je dugi niz godina prepoznata kako u Srbiji, tako i u inostranstvu kao banka u koju klijenti imaju puno poverenje i zbog toga je po visini ukupne štednje među vodećim bankama u Srbiji. AIK Banka sigurno mesto za vaš novac.\nKineski BDP u trećem kvartalu porastao za 4,9 odsto\nKako bi Evropa u narednih 30 godina mogla postati karbonski neutralna?


Tel Aviv izdvojio dodatnih 1,5 milijardi dolara za sukob sa Iranom – Vesti iz srbije i sveta\nHome > Svet > Tel Aviv izdvojio dodatnih 1,5 milijardi dolara za sukob sa Iranom\nby Janko Vesic - Dezember 6, 2021 029\nNajnoviji izveštaji za aprilsku eksploziju u fabrici Natanc okrivljuju lokalne naučnike za koje se navodi da ih je regrutovao Mosad, elitna obaveštajna agencija Tel Aviva.\nZamenik izraelskog ministra odbrane Alon Šuster izjavio je da „ne može da kaže“ šta je izazvalo eksploziju 4. decembra u regionu Natanc u Iranu, gde se nalazi nuklearna lokacija. Šuster je izbegao pitanje voditelja Radija 103FM o izraelskom saučesništvu u događaju.\n-Ne pitamo čoveka šta je radio noću, ali trenutno pokušavamo da diplomatskim putem dođemo do promene motiva u celom svetu.\nŠuster se umesto toga fokusirao na napore koje Izrael preduzima da osujeti ono za šta Tel Aviv tvrdi da je iranski razvoj svog programa nuklearnog oružja. Zvaničnik ministarstva odbrane Tel Aviva je insistirao da se iranski nuklearni program tiče celog sveta, a ne samo Izraela. Tel Aviv dosledno tvrdi da Teheran nastoji da dobije nuklearno oružje. Iran je dosledno negirao te tvrdnje.\nZamenik ministra odbrane je izrazio nadu da će Tel Aviv „mobilisati“ svet da zaustavi Iran, ali je napomenuo da je Izrael sposoban da deluje sam – uključujući korišćenje vojnih opcija. Šuster je takođe primetio da je Tel Aviv uložio velika sredstva da poveća svoju spremnost za vojni scenario.\n-Mi smo u prošlosti koristili silu protiv naših neprijatelja i uvereni smo da u ekstremnim situacijama postoji potreba da se deluje vojnim sredstvima.\nIzrael je nedavno izdvojio oko 1,5 milijardi dolara za razvoj vojnih kapaciteta za napad na iranske nuklearne objekte, koji mogu biti utvrđeni i skriveni pod zemljom. Jedna takva lokacija nalazi se nedaleko od grada Natanca, gde se 4. decembra čula eksplozija. Lokalni mediji su izvestili da su u to vreme videli jarko svetlo na nebu.\nIranske vlasti su kasnije pokušale da smire strahove javnosti, sugerišući da nema razloga za zabrinutost i umesto toga tvrdeći da je mreža protivvazdušne odbrane te zemlje ispalila projektil kao deo testa svojih „snaga za brzo reagovanje“. Nakon incidenta nema žrtava.\nObjekat Natanc je bio napadnut u prošlosti, posebno u eksploziji u aprilu 2021. za koju su iranske vlasti okrivile sabotažu. Nedavni medijski izveštaj objavljen u časopisu Jewish Chronicle tvrdi da je napad izvršilo 10 iranskih naučnika koje je regrutovao Mosad. Tel Aviv nije direktno potvrdio da su napali nuklearnu lokaciju. Teheran nije izneo zvanične navode u vezi sa saučesništvom Izraela u događaju iz aprila ove godine.\nIza sajber napada na australijsku EDB mrežu stoje ruski, a ne kineski hakeri\nDezember 9, 2021 030\nAustrija: General-major na čelu tela za borbu protiv kovida-19\nDezember 18, 2021 030\nPONOVO UDARILI NA DODIKA! Izetbegović i Zvizdić poslali pismo protiv SNSD u Vašington i Brisel – Dopis stigao na nekoliko stotina adresa\nŽandarmerija razdvaja građane, policijski helikopteri nadleću skup (FOTO)


Banjaluka: Završeno čišćenje propusnih kanala i problematičnih korita Banjaluka: Završeno čišćenje propusnih kanala i problematičnih korita\nBanjaluka: Završeno čišćenje propusnih kanala i problematičnih korita\nObjavljeno: 8. 10. 2018 u 10:38h\nAkcija na preventivnom čišćenju propusnih kanala i korita bujičnih potoka, koju su proveli pripadnici gradske Civilne zaštite uz pomoć nove građevinske mehanizacije, završena je protekle sedmice.\n“Planom angažovanja građevinske mehanizacije, uspješno je obavljeno uređenje na četrdesetak kritičnih tačaka u ukupnoj dužini od šest kilometara”, istakao je šef Odsjeka za poslove civilne zaštite i profesionalne teritorijalne vatrogasne jedinice Mladen Ćućun.\nOn je naveo da su ove aktivnosti provedene u osam mjesnih zajednica, i to: Motike, Šargovac, Dragočaj, Kuljani, Zalužani, Priječani, Česma i Karanovac\nCilj ove akcije, koju su pripadnici Civilne zaštite po prvi put samostalno izvršili jeste smanjenje potencijalne opasnosti od pojave bujičnih potoka i plavljenja domaćinstava u njihovoj blizini, posebno u jesen i uoči kišne sezone.\n“Procijenili smo da je bolje djelovati preventivno, a ne samo onda kada se nešto desi. Sa iskustvima koja imamo, utvrđeni su problemi i kritične tačke koje smo sada očistili”, rekao je Ćućun.\nZa obavljanje ovih poslova, Odsjek je nabavio dvije radne mašine, ukupne vrijednosti 310.000 KM, a do kraja godine očekuje se nabavka teretnog motornog vozila za intervencije u slučaju nepogoda, čime će civilna zaštita moći u potpunosti samostalno da djeluje na terenu, kako preventivno tako i neposredno odnosno nakon kiša.


UŽIVO NA KURIRU, BIBLIJSKE SCENE: Saborni hram mali da primi sve vernike, 4 34\t258\nSLUPAO ZLATNI PORŠE! UBIĆE GA ĆALE: Hvalio se besnom mašinom, pa je uništio 128\t272\nDANAS SU KORONA BROJKE ALARMANTNE: Približavamo se cifri od 2.000?! Preminulo 28\t306\nI KAMEN BI ZAPLAKAO: Trenutak kada Amfilohije plače iz sveg glasa, dok 9\t784\n10.11.2018. 15:37h 10.11.2018. 15:45h\nSvečanom liturgijom u katoličkoj crkvi Uspenja blažene device Marije, u Beogradu, danas je obeleženo 100 godina od završetka Prvog svetskog rata, u prisustvu izaslanika predsednika Srbije, ministra spoljnih poslova Ivice Dačića, stranih ambasadora i predstavnika više crkava i verskih zajednica.\nLiturgija, koju je predvodio bečki nadbiskup, kardinal Kristof Šenbron, održana je u okviru trodnevne Međunarodne konferencije "Identitet Evrope - Mir, pomirenje i pravednost u Evropi", u organizaciji Beogradske nadbiskupije, koja je počela u petak .\nKardinal nadbiskup Bečki Kristof Šenbron rekao je na konferenciji za novinare posle liturgije da je ta svečanost vrlo važna jer ima simbolično značenja, ali i pokazuje kako jedni drugima pružamo ruku pomirenja.\n"Moramo gledati napred", poručio je on i istakao da je Katolička crkva uvek vrlo snažno podržavala put pomirenja i integracije u Evropi koja ima toliko različitih naroda, kultura i religija.\nIstakao je da je u Evropi neophodno napisati zajedničku reč o zajedničkoj istoriji, te da u naučnom projektu koji je pokrenut zajedno rade istoričari iz Srbije, Hrvatske, BiH i Austrije. On kaže da je vrlo rado Austrijanac, ali da je vrlo rado i Evropljan.\n"To ne mora biti jedno protiv drugog", poručio je kardinal Šenbron i istakao neophodnost uspostavljanja zajedničke platforme vrednosti na čemu se radi decenijama sa puno teškoća.\n"Verujem da je nama hišćanska vera bitna. Zajedno se možemo suočiti sa poteškoćama i tako zajednički ih pevazići", rekao je on i naveo da je za njega hišćanska vera puno jača veza nego njegova nacionalna pripadnost.\n"Verujem da svako od nas treba otadžbinu i jedan maternji jezik. Mi u Evropi imamo jako puno različitosti, ali i jako puno zajedničkog. Na tome se treba raditi", naveo je bečki nadbiskup.\nUZ BLAGOSLOV PATRIJARHA: U nedelju u 12.30 sati oglasiće se zvona na Hramu Svetog Save\n"Ponosan sam što smo danas gestom pružanja ruke odali počast svim žrtvama u Velikom ratu i podsetili se da nam je jedan zajednički put, put razumevanja i praštanja. Duboko sam uveren da ćemo i u buduće, zajedničkim naporima, nastojati da očuvamo mir i stabilnost kao što smo uspeli tadašnje nesuglasice tokom vremena koje je iza nas uspešno prevaziđemo", poručio je Dačić.\nDačić je naveo da je Prvi svetski rat bio kataklizma evropskih, a potom i svetskih razmera. Kaže da je zbog masovne pogibije ljudi i razaranja neviđenih do tog vremena, neizmerno važno kontinuirano i iznova negovati kulturu sećanja na Veliki rat.\n"Potpisivanje primirja 11. novembra 1918. godine svet je dočekao siromašniji za više od 15 miliona mrtvih vojnika i civila. Ovom svečanom liturgijom danas odajemo im počast i slavimo mir i pomirenje među narodima za koje su oni dali svoje živote", poručio je Dačić.\nPRAVDA POSLE SEDAM DECENIJA: Vojnicima Velikog rata konačno dižu spomenik\nivica dačićVeliki ratStanislav Hočevarkatolička crkvaskupobeležavanje\nUŽIVO NA KURIRU, BIBLIJSKE SCENE: Saborni hram mali da primi sve vernike, počelo opelo mitropolitu, PLAČE CRNA GORA (VIDEO) 4 34\t258


Vučić sutra obilazi radove na rekonstrukciji puteva Novi Pazar – Tutin i Karajukića Bunari – Rasno – SNEWS\nBy SNews 2. Juna 2020. 783 No comment\nFoto: SNews- arhiv, Selma Mekić\nSrbijanski predsjendik Aleksandar Vučić posjetiće sutra Novi Pazar i obići radove na rekonstrukciji puta Novi Pazar – Tutin. Kako je potvrđeno iz Službe za saradnju s medijima Predsjednika Srbije Vučić će sa članovima Vlade boraviti i na Pešterskoj visoravni.\nPrema planu posjete Vučić će 11:00 sati obići radove na izgradnji puta Karajukića Bunari – Rasno, na Pešterskoj visoravni, a 12:15 sati obići radove na rekonstrukciji puta Novi Pazar – Tutin. Radove na ovom putnom pravcu koji su trebali da počnu još u martu, odnosno septembru 2019. godine će izvoditi turska kompanija „Tašjapi“. Projekat je vrijedan 24 miliona eura i ta sredstva su obezbjeđena kreditom Turske.\nAsfaltirane putnog pravca Rasno-Tuzinje, Karajukući bunari-Ugao u dužini od 12,8 kilometara finansiraju JP “Putevi Srbije”, a izvođač radova je “Novi Pazar put”.\nPored Vučića početku radova na rekonstrukciji ovih putnih prava prisustvovat će potpredsjendik Vlade Rasim Ljajić, ministar vanjskih poslova Ivica Dačić i predstavnici lokalnih samouprava.\nTagovi: Aleksandar Vučić Pešterska visoravan Rasim Ljajić rekonstrukcija puta Novi Pazar-Tutin


Приказивање чланака по тагу pretpristupni fondovi EU - AGROPRESS - Udruženje novinara za poljoprivredu\nNEDIMOVIĆ: Više novca iz pretpristupnih fondova EU u 2019.\nMinistar poljoprivrede Srbije Branislav Nedimović najavio je da će u 2019. godini biti raspisano sedam konkursa za sredstva iz pretpristupnih fondova EU za ruralni razvoj u Srbiji - takozvani IPARD program.\n"Novac će biti namenjen za nabavku traktora i mehanizacije, kao i za prerađivačke i skladišne kapacitete", kazao je Nedimović u intervjuu agenciji Beta i dodao da očekuje "eksploziju zahteva poljoprivrednika u 2019. godini".\n"Za prva tri poziva bilo 503 aplikacija, a do sada je izdato 304 rešenja i biće potrošen sav novac koji je namenjen za traktore i mehanizaciju. Sa tih 304 rešanja imamo više od 45 miliona evra akumuliranog novca", rekao je Nedimović.\n"Prvi put će 2019. srpski poljoprivrednici dobiti evropski novac direktno u ruke", istakao je Nedimović.\n"Uporedna analiza sa zemljama sličnim Srbiji, koje nisu još članice EU, a koriste sredstva IPARD-a, pokazuje da su imale tri puta manje zahteva po jednom konkursu od Srbije", kazao je Nedimović.\nU Srbiji se, kako je kazao, u ovom trenutku realizaciju 22 projekta iz oblasti prehrambene industrije, a radi se o malim prerađivačkim kapacitetima, koji su se prijavili na konkurs Ministarstva poljoprivrede i dobili zemljište po pravu prvenstva zakupa, uz obavezu da izgrade fabrike.\n"Sa do 20 odsto vrednosti investicije prvi put će biti podsticajni delovi prehrambene industrije koji imaju tražnju na domaćem i svetskom tržištu", rekao je ministar poljoprivrede i precizirao da se pre svega radi o preradi voća i povrća, goveđeg i ovčeg mesa, žitarica.\nnov 06, 2018 29488 Sitne životinje


SEDA - Stigla oprema za laboratoriju Regionalnog centra - SandzakHaber.Net , Sandžačke Internet Novine !\nNaslovna Sandžak Novi Pazar SEDA – Stigla oprema za laboratoriju Regionalnog centra\nSEDA – Stigla oprema za laboratoriju Regionalnog centra\nOd Redakcija - 19. Decembra 2013. 0 84 Podeli na Fejsbuku\ntweet Samir Kačapor\nNovi Pazar – Danas je stigao drugi deo laboratirijske opreme za Regionalni centar za razvoj poljoprivrede I sela koji se nalazi u Sjenici.\nLaboratorijska oprema Ovaj centar organizovan je kao kompanija koji su osnovali Novi Pazar, Sjenica I Tutin. Drugi deo opreme vredan je 136 hiljada evra.\nPrema rečima direktora SEDE, Samira Kačapora, ovo je veoma značajna oprema koju donira Vlada Republike Češke I Češka Razvojna agencija. Drugim delom isporuke laboratorijske opreme biće u potpunosti opremljena laboratorija za ispitivanje mleka I mlečnih proizvoda, kvaliteta zemljišta I vode.\nProjekat ”Podrška razvoju poljoprivrede na Pešteri” je multi donorski a sprovodi ga agencija za Regionalni razvoj Sandžaka SEDA uz finansijsku podršku Vlade Republike Češke, Evropske unije i Vlade Švajcarske preko programa evropskog partnerstva sa opštinama EU Progress-a i USAID-a. Projekat traje već dve godine.\ntweet Prethodni tekstNovi trener Novaka Đokovića je – Boris Beker!Sledeći tekstRijaset: Niko ne smije biti proganjan ili trpjeti negativne posljedice zbog svoga stava Redakcija\tPOVEZANE OBJAVEVIŠE OD AUTORA


Partija iznad svih\nNjemačka, Njemačka iznad svih, početne su riječi himne sa kojom je Hitler postrojavao Vermaht i krenuo u rušilački pohod Evropom. Parolom Partija iznad svih, savremene domaće dahije i subaše obrušile su se na sopstveni narod sa ciljem da ga sistematski unište, opljačkaju, zaduže i moralno unakaze. Vjerovatno po prvi put u svojoj bogatoj partijskoj karijeri, koju je započeo kao mladi Brozov sudija šaljući u zatvor patriote koje su u Bileći pjevale zabranjene stihove o Milošu i Lazaru, Ljubo Vuković je bio iskren kada je smjenu direktora Doma zdravlja obrazložio nedovoljnim angažmanom na poslednjim izborima. Partija je iznad naroda iznad države, iznad porodice i iznad svih, uskliknuo je Ljubo smjenjujući partijskog druga dr Simovića jer tobože nije prikupio dovoljno sigurnih glasova za Partiju.\nNekadašnji mladi skojevac i uzorni komunista jednu crvenu partijsku knjižicu zamijenio je drugom, malo tamnije nijanse, i stalno napredovao sa jedne na drugu funkciju. Ljubo Vuković trenutno obavlja funkcije predsjednika Skupštine opštine Bileća i izvršnog direktora Hidroelektrana na Trebišnjici za finansijske, pravne i opšte poslove, a njegov brat Radovan je po treći put dobio kompenzacioni poslanički mandat u Narodnoj skupštini RS. Svi članovi porodice Vuković pravilno su raspoređeni u javnim preduzećima i institucijama, od Uprave za indirektno oporezivanje i HET-a do Poreske uprave i Regulatorne agencije za energetiku. Partija mnogima pruža sigurnost i zaštitu od bilo kakve odgovornosti jer su braća po knjižicama okupirala sve institucije i pore društva. Svu raskoš, privilegije i lagodan život obezbjedila je Partija, pa onda ne treba da nas čudi što je Ona uber alles.\nNažalost Ljubo nije jedini primjer, i puno je sličnih otuđenih oligarha širom Republike Srpske. Partije i partijska kadrovska politika, koja ne vrednuje i ne cijeni znanje, obrazovanje i sposonosti već samo odanost i poslušnost stranci, potpuno je razorila naše društvo i državu. Bez Partije danas je nemoguće napredovati i dobiti posao u državnoj upravi, a umjesto diplome i iskustva vrednuje se dužina partijskog staža, broj izlijepljenih plakata, prikupljnih aktivista i sigurnih glasova. Nesposobni i nepotrebni partijski kadrovi preplavili su i preopteretili sve javne ustanove i preduzeća. Najavljeno poskupljenje struje samo je jedna u nizu posledica čiji je uzrok divizija od nekoliko hiljada partijaša sa crvenom knjižicom koji su zaposleni u elektro-energetskom sektoru. Od izbora do izbora teret je sve veći, i ako se praksa nastavi samo je pitanje dana kada će preopterećeni sistem da pukne i sve povuče na dno.\nPosledice partokratije vidljive su na svakom koraku. Opljačkane i zatvorene fabrike, armija nezaposlenih, razorene institucije i mediji, prezadužena država, masovan egzodus mladosti i inteligencije, degradacija svih društvenih i moralnih normi. Što manje stanovnika to je lakša njihova kontrola, pa je sasvim sigurno da vlasti odgovara masovan odlazak stanovništva, posebno mladih i obrazovanih koji bi lako mogli da se pobune protiv sistema. Zbog „odliva mozgova“ već duže vremena nedostaju kvalitetni kadrovi bez kojih je nemoguć početak oporavka, a nažalost većina onih koja je ostala rijetko dobije priliku da iskaže svoje znanje i sposobnosti.\nPartokratija je najpogubnija i najopasnija bolest našeg društva, i teško se može očekivati bilo kakav oporavak sve dok ne počne profesionalizacija i departizacija sistema. S obzirom na dugogodišnju ustaljenu praksu i loše navike, početak procesa biće težak za nosioce vlasti koji se odluče na ovaj korak jer mnogi funkcije doživljavaju kao privilegiju bez odgovornosti, i priliku za ostvarenje ličnih interesa. Tek kada Partije i partijski interesi budu u drugom planu, i kada rukovođenje državom preuzmu mladi, obrazovani, sposobni i neiskvareni kadrovi koji će lične podrediti kolektivnim interesima cijele zajednice, ugledaćemo tračak svjetlosti na kraju dugog tunela.\nDragan Vučetić – hercegovački lažni car Šćepan Mali\nGostovanje Nebojše Vukanovića u emisiji Apostrof na ATV 17.02.2015. Tema – Mladi u politici


Naknade sudijama i tužiocima za hranu i prevoz do posla - Vazda\nNaknade sudijama i tužiocima za hranu i prevoz do posla\nPosted on Mar 4, 2015 by admin in BiH\nKomisija za finansije i budžet Doma naroda Parlamentarne skupštine BiH prihvatila je danas u prvom čitanju Prijedlog zakona o izmjenama i dopunama Zakona o platama i drugim naknadama u sudskim i tužilačkim institucijama na nivou BiH.\nPredsjednica Komisije Ljilja Zovko rekla je Srni da je Komisija usvojila sve tačke dnevnog reda, odnosno zakone i izvještaje, koji su već usvojeni na sjednici Predstavničkog doma Parlamentarne skupštine BiH.\n“Pri tome, uvažili smo sve činjenice i argumente, tako da smo danas imali jednostavan zadatak”, rekla je Zovko.\nOna je podsjetila da se izmjenama Zakona o platama, čiji je predlagač Vijeće ministara BiH, provodi odluka Ustavnog suda BiH, te sudijama i tužiocima na nivou BiH uvode naknade za ishranu tokom rada, prevoza na posao i sa posla, te troškovi smještaja i odvojenog života.\nKomisija je danas usvojila i više izvještaja, među kojima i izvještaje o izvršenju budžeta institucija BiH i međunarodnih obaveza BiH za 2013. godinu, o izvršenoj reviziji učinka o temi “Izdaci za sudske sporove”, kao i o obavljenoj reviziji učinka o temi “Kontrola vazdušnog prostora BiH”.\nZovko je dodala da tokom rasprave o ovim temema nije bilo oprečnih mišljenja, pri čemu je izrazila optimizam u pogledu budućeg efikasnog rada ove komisije.\nOna je pozvala medije da, u skladu sa svojim uređivačkim politikama i novinarskim kodeksom, pokušaju da afirmišu pozitivne procese u BiH.\nPogledajte šta je TUŠ ostavio iza sebe u BiH: Dug ...\nVIDEO U Bratuncu i Srebrenici slavili Šešeljevu sl...\nI Izetbegović se oglasio povodom hapšenja Zukića :...\nU Zenici promocija knjige “Vaš vodič kroz Tu...


Zvezda deklasirana bez Savića i glavnih aduta: Primorje slavilo sa 15 golova razlike\nVaterpolisti Crvene zvezde pretrpeli su težak poraž u Triglav regionalnoj ligi, pošto su od Primorja na gostovanju savladani sa čak 18:3.\nCrveno-beli su otputovali u Hrvatsku bez trenera Dejana Savića (tim vodio Risto Maljković), zatim i standardnih igrača Strahinje i Viktora Rašovića, Radomira Drašovića, Ivana Rackova i Save Ranđelovića, pa je već na poluvremenu bilo 10:0.\nCrveno-beli nisu ni koristili igrača više 4-0, tim Primorja je sedam puta zatresao mrežu u osam navrata pri isključenjima, a samo su Tankosić, Bjelić i Njegovan bili strelci. Na drugoj strani, Sukno je bio efikasna sa sedam pogodaka. U sledećem kolu, Zvezda će ugostiti Partizan.\nVELIKA OLUJA STIŽE U HRVATSKU Meterolozi upozoravaju - moguće obilne kiše, jak vetar i nagli pad temperature


UBISTVO BRISA TATONA: Apelacioni sud Đorđu Preliću smanjio kaznu za dve godine i pravosnažno osuđen na 10 godina robije | Ekspres.net\nUBISTVO BRISA TATONA: Apelacioni sud Đorđu Preliću smanjio kaznu za dve godine i pravosnažno osuđen na 10 godina robije\nApelacioni sud u Beogradu smanjio je za dve godine kaznu navijaču Partizana Đorđu Preliću i pravosnažno ga osudio na deset godina zatvora zbog učešća u brutalnom ubistvu francuskog navijača Brisa Tatona u centru Beograda 2009. godine.\nPrvostepeni sud je pravilno od olakšavajućih okolnosti cenio njegov raniji život, porodične i lične prilike, kao i korektno držanje pred sudom, zatim njegovo “priznanje određenih činjenica koje sudu olakšavaju utvrđivanje odlučnih činjenica, odnosno okolnosti događaja i njegovu konektetnu ulogu u događaju, ali im nije dao pravilan značaj”.\n“Apelacioni sud je posebno cenio njegovu mladost prilikom izvršenja dela i smatra da će se kaznom od deset godina ostvariti opšta svrha kažnjavanja i svrha izricanja krivičnih sankcija uopšte, odnosno da će se njom uticati na okrivljenog da ubuduće ne čini krivična dela”, napomenula je Piljićeva.\nOvo je treće smanjenje kazne Preliću u ovom slučaju.\nNovom pravosnažnom presudom Apelacionog suda, ta odluka je preinačena i on je osuđen na deset godina zatvora, a u tu kaznu mu se uračunava vreme u pritvoru i ekstradicionom pritvoru u Španiji.\nPrelić je osuđen za krivično delo teško ubistvo kao jedan od organizatora nereda koji su doveli do masovne tuče navijača Partizana i francuskog Tuluza na Obilićevom vencu 17. septembra 2009. godine neposredno pred utakmicu Partizan–Tuluz, a u kojoj je stradao Taton.\nTokom ponovljenog suđenja, Prelić je negirao bilo kakvu vezu sa smrću Tatona, tvrdeći da nije učestvao u tuči.\nU neredima na Obilićevom vencu u Beogradu, neposredno pred početak fudbalske utakmice beogradskog Partizana i francuskog Tuluza, grupa huligana je 17. septembra 2009. godine pretukla Tatona, koji je od zadobijenih povreda umro 29. septembra u Kliničkom centru.\nPuzigaća se tokom bekstva zamonašio u ruskom manastiru na Tajlandu, a uhapšen je u septembru 2015. godine u Atini, a potom izručen Srbiji.\nTags apelacioni sudBris TatonĐorđe Prelićkaznasmanjenje\nTRI I PO GODINE ZATVORA ZA LAŽNOG TADIĆEVOG SAVETNIKA: Osuđen Todor Puletić, prevarant koji se predstavljao kao prijatelj političara Najunosnije zanimanje – navijač ODBIJENE ŽALBE BRANILACA I TUŽILAŠTVA: Čumetu potvrđena kazna, dve i po godine zatvora za ugrožavanje policajca APELACIONI SUD UKINUO PRESUDU: Sinu Željka Mitrovića se ponavlja suđenje\nOdvedeni Fotografije dece na pakovanjima tetrapaka za mleko koje su se...


Skup podrške migrantima, uz kontraprotest\nSkup podrške migrantima koji se danonoćno nalaze u parku kod Ekonomskog fakulteta u Beogardu održan je juče uz negodovanje građana koji zahtevaju da se ljudi iz bliskoistočnih država izmeste sa tog prostora.\nNa skupu kome su, kako navodi agencija “Beta”, prisustvovali i brojni policajci u civilu, osim verbalnih nije bilo drugih incidenata, a uniformisana policija je preventivno bila raspoređena oko parka. Skup podrške organizovali su pripadnici omladine SKOJ-a, a razlog za njihovo okupljanje bila je najava grupe studenata Ekonomskog fakulteta na društvenim mrežama da će tražiti od nadležnih da izmeste migrante iz tog parka.\nTaj protest je, kako su novinarima rekli neki od studenata, otkazan kako bi se izbegli incidenti, ali su pojedini studenti samoinicijativno prisustvovali okupljanju. Dok je generalni sekretar SKOJ-a Aleksandar Đenić govorio preko megafona, grupa mladih dobacivala je “vodi ih kući”, i uz zvižduke negodovala i protiv migranata, i kako su rekli novinarima, protiv komunista. Podršku migrantima pružio je i pokret “Sedam zahteva”.\nInače, grupa od nekoliko desetina građana koji učestvuju na protestima “Protiv dikatuture” i sinoć se okupila ispred Doma Narodne skupštine, ali šetnja, kao ni protest na uobičajen način nisu održani. Organizatori protesta, kako su istakli, odlučili su da naprave malu pauzu, ali su za večeras u 18 časova najavili novo okupljanje.\nBez istrage u slučaju oružja pronađenog u JajincimaVlada preporučila da se ne posluje sa firmama sa crne liste


Krajem 2015. godine izmjenjen je Zakon o investicionim fondovima i predviđeno je otvaranje fondova u roku od tri godine.\nKomisija za hartije od vrijednosti Republike Srpske donijela je nedavno deset rješenja kojima odobrava potpuno preoblikovanje zatvorenih mješovitih/akcijskih investicionih fondova u preblikovanju u otvorene akcijske/novčane investicione fondove sa javnom ponudom.\n„Trenutno na tržištu pored akcijskih imamo i mješovite i novčani fond. Ovim procesom je obezbjeđena šarolika ponuda tržišnog materijala i otvorenih investicionih fondova na našem tržištu, što se nadam da će domaći investitori prepoznati kao mogućnost investiranja slobodnih sredstava u narednom periodu“, naglasila je Garača.\n„Osnovni rizik poslovanja otvorenog investicionog fonda je likvidnost, naročito imovine koju posjeduje u svom porfelju. Likvidnost na Banjalučkoj berzi u segmentu vlasničkih hartija od vrijednosti je izuzetno niska i to direktno negativno utiče i na nelikvidnost samih otvorenih investicionih fondova“, naglasila je Garača.\n„Upravo nelikvidnost tržišta je dovela do ogromnog odliva sredstava kroz isplatu vlasnika udjela u prvoj godini otvaranja, a ta sredstva ne da su izvučena iz OIF-a, već najvećim dijelom nisu ni ostala na tržišnoj platformi Banjalučke berze. U ovom momentu postoji izuzetno visok rizik stvaranja spirale odliva sredstava, što svakako nije dobro ni za investitore, ni za OIF-e, ni za finansijsko tržište RS“, smatra Garača.\nPrema njenom mišljenju izuzetno je važno dati sistemski odgovor na ovu pojavu na način da se obezbijede novi ulozi u OIF-e, te učine likvidnim akcije u kojim država ili državni organi imaju većinsko vlasništvo „što bi direktno uticalo i na likvidnost OIF-a, a time i na njihovu atraktivnost“.\nDodala je da je važno da se obezbijedi atraktivan tržišni materijal prvenstveno kroz obveznice za koje trenutno postoji izuzetna tražnja, te da se unutar finansijkih institucija razviju i drugi tržišni materijali – repo poslovi, varanti i sl.\n„Intencija je bila i da se da se akcionarima, odnosno vlasnicima udjela obezbijedi redovno unovčavanje udjela po fer vrijednostima izbjegavjući hroničnu nelikvidnost akcija većine zatvorenih fondova, kao i da se utiče na visinu provizije koju su društva za upravljanje u skladu sa ranijim zakonom obračunavala i naplaćivala, te da ova provizija bude u direktnoj zavisnosti sa cijenom akcija fondova na berzi tako da bude u direktnoj zavisnosti od cijene akcija“, zaključila je Garača.\nTagovi: investicioni fondoviizborizdvajamootvaranjerepublika srpskatransformacijavazno\n20.12.2015 | 14:24\nSrbija: Od januara potpuna transformacija privrednih komora


U Londonu o tešnjoj saradnji na Zapadnom Balkanu - European Western Balkans\nLONDON – Samit lidera Zapadnog Balkana, u okviru Berlinskog procesa, počeće danas u Londonu konferencijom šefova diplomatija, a sutra će o regionalnoj saradnji razgovarati premijeri.\nTeme dosadašnjih susreta, koji su održani u Berlinu, Beču, Parizu i Trstu, bile su vezane za jačanje regionalne saradnje, ali je sve bilo zasenjeno izbegličkom krizom i krizom u EU.\nZa londonski samit predviđeno je da se razgovara o bezbednosti, rešavanju otvorenih pitanja poput nestalih osoba i privredna saradnja.\nNevladine organizacije imaće debatu sa najvišim predstavnicima država regiona o najbitnijim pitanjima Zapaqdnog Balkana.\nUoči današnjeg sastanka šefova diplomatija, čiji je domaćin ministar inostranih poslova Velike Britanije Boris Džonson, prvi potpredsednik Vlade Ivica Dačić rekao je da je, osim konkretnih projekata, suština sastanka u okviru Berlinskog procesa i pokazivanje da je tema proširenja EU i dalje aktuelna.\n“Centralna stvar samita je da je što je pitanje pokrenuto i što se uopšte neko setio da pokaže da je proširenje EU na Zapadni Balkan i dalje prisutno na agendi EU”, rekao je ministar za RTS.\nSutra će britanska premijerka Tereza Mej biti domaćin liderima sa Zapadnog Balkana, a na skupu će Srbiju predstavljati premijerka Ana Brnabić.\nNa Samitu učestvuju i nemačka kancelarka Angela Merkel, austrijski kancelar Sebastijan Kurc, visoka predstavnica Evropske unije za spoljnu i bezbednosnu politiku Federika Mogerini, evropski komesar za susedsku politiku i pregovore o proširenju Johanes Han, predsednik Evropske investicione banke Verner Hojer, predsednik Evropske banke za obnovu i razvoj Suma Čakrabarti i drugi evropski zvaničnici.\nPosle zvaničnog završetka Samita o Zapadnom Balkanu, za sve šefove delegacija biće upriličen prijem, čiji će domaćin biti Čarls, Princ od Velsa.\nSledeći Samit u okviru Berlinskog procesa, kako je najavljeno, biće održan iduće godine u Poljskoj.\nBerlinski procesSamit u Londonu\nGRECO: Srbija da u potpunosti primeni svih trinaest preporuka


Javni prostor Bosne i Hercegovine već dugo je kontaminiran jezikom mržnje. On je postao uobičajen način ophođenja pojedinih političara, novinara, pa i predstavnika vjerskih zajednica. Produbljivanje političkih sukoba, potpomognuto ekonomsko-socijalnom krizom, doprinijelo je i eskalaciji govora mržnje: utisak je da se minuli rat u Bosni i Hercegovini nastavio voditi drugim sredstvima.\nUdruženje novinara Republike Srpske podnijelo je nedavno Regulatornoj agenciji za komunikacije (RAK) prigovor protiv Radiotelevizije Federacije BiH zbog podsticanja i širenja nacionalne, rasne i vjerske mržnje i netrpeljivosti.\nU Dnevniku 2 Federalne televizije i emisiji "60 minuta" pod nazivom Krnja Srbija, emitovanoj dan nakon proslave 20-ogodišnjice RS, izrečen je niz uvreda na račun srpskog naroda i Republike Srpske, a između ostalog i kvalifikacija da je srpski narod "genocidan od postanka" - podsjećaju u Udruženju novinara RS.\n(YouTube video: "Velika krnja Srbija" - emisija "60 minuta")\nPredsjednik tog udruženja Dragan Jerinić kaže da ta praksa traje već 5-6 godina i da je eskalirala 9. januara ove godine, na dan entiteta.\n„Shvatili su da je 20 godina postojanja RS poraz bošnjačke politike koja želi unitarnu BiH i jednostavno na taj način pokušavaju demontirati ili oslabiti poziciju RS unutar dejtonskog ustava BiH“, kazao je Jerinić.\nI dok Jerinić spominje političke centre moći u Sarajevu koji diktiraju i govor mržnje u medijima, na pitanje da li je govor mržnje kada politički centar moći RS Milorad Dodik nazove Sarajevo Teheranom, on kaže:\n„Kakve veze ima poređenje Teherana i Sarajeva sa govorom mržnje? Mislim Teheran je jedan veliki grad. Zavisi ko kako shvati taj kontekst.“\nPredsjednik Udruženja novinara RS mišljenja je da je jezik mržnje prisutan u tom entitetu tek sporadično, u, kako kaže, incidentnim situacijama, dok je u jednom dijelu medija Federacije BiH organizovan i predstavlja standard.\nNa Federalnoj televiziji niko od nadležnih iz informativnog programa nije bio dostupan da prokomentariše te navode. Analitičari, međutim, ne amnestiraju nikoga i ocjenjuju da se u BiH vodi medijski rat jer je većina medija izabrala stranu.\nTrovački stereotipi i predrasude\nPolitička analitičarka Tanja Topić kaže da ta podjela prati etničku podjelu društva u kojoj se napade sve što je drugačije i često se ne biraju sredstva. Topićeva takođe napominje:\n„Postoji jedna vrlo velika doza nesamokritičnosti, tako da se vide i prepoznaju govor mržnje, napadi i sve ono ružno što dolazi iz tog tzv. neprijateljskog tabora, dok je naša strana potpuno bezgrešna, napadnuta i primorana je da se brani.“\nTanja Topić kaže da u javnom prostoru BiH postoji i nešto suptilniji jezik mržnje koji ima za posljedice pogoršanje odnosa u društvu i koji se manifestuje se u indirektnoj, skrivenoj formi. Primjer toga jeste tendenciozno izvještavanje Radiotelevizije Republike Srpske o vehabijama, gdje su stigmatizovane skoro sve povratničke zajednice u RS, te izazvan strah i nesigurnost kod njihovih stanovnika.\nPredsjednica udruženja BH novinari Milkica Milojević napominje da, poput svake vrste nasilja, i verbalno, odnosno govor mržnje ne mora imati samo eksplicitne oblike.\n„Ukoliko novinari ne poštuju osnovne principe profesije, koji su vrlo jasni, pa ako komentarišu unutar vođenja emsije to je također jedan poziv na netoleranciju, na netrpeljivost, na isključenost pojedinih društvenih grupa“, ocjenjuje Milojević.\nDr. Nada Ler Sofronić, socijalna psihologinja i dopredsjedavajuća žalbene komisije Vijeća za štampu BiH, kaže da se u domaćoj javnosti često miješaju pojmovi nekulture dijaloga i govora mržnje.\n„Govor mržnje je verbalni iskaz negativnih stereotipija i predrasuda prema drugima, drugačijima i sa stanovišta otpora kulturi nasilja, u kojoj mi nažalost živimo, i promocije kulture mira, one nas prvenstveno interesuju zato jer su trovačke, opake i opasne jer podstiču konflikte, odnosno najčešće su uvod u stvarne konflikte, ne samo verbalne nego stvarne“, kaže Sofronić.\nPravni savjetnik Internews-a BiH za medijska pitanja Mehmed Halilović napominje da ne postoji krivično djelo govor mržnje iako su u zakonima navedene stavke koje tretiraju tu oblast. Ipak, ni one se ne primjenjuju - kaže Halilović i dodaje da to nije najbitniji dio odnosa društva prema govoru mržnje već vaspitanje i obrazovanje koji su takođe izloženi podjelama. Sve to zahtjeva različit pristup politike obrazovanom sistemu - ističe Halilović.\n„Nažalost, mi smo svjedoci da naša politička scena obiluje u tolikoj mjeri govorom mržnje da tako jedno radikalno rješenje koje bi iz osnove, u korijenu, stvorilo novu klimu za afirmaciju civilizacijskih vrijednosti još uvijek kod nas ne postoji“, ocjenjuje Halilović.\nOsim obrazovanja i vaspitanja, ključna uloga u suzbijanju govora mržnje, ističe Nada Ler Sofronić, pripada medijima. Ipak, osvrnuvši se na današnju medijsku sliku, ali i na činjenicu da je bh. društvo tolerantno prema svim oblicima nasilja, perspektive suzbijanja govora mržnje ne čine se nimalo svijetlim.


Festival kućne muzike u Novom Sadu\nFestival kućne muzike „Čudovišta izlaze noću“ gostuje u Novom Sadu u CK13 u subotu 15. septembra.\nNa festivalu će se predstaviti serija lo-fi autora i bendova različitih senzibiliteta koji muziku stvaraju u kućnim uslovima neopterećeni zahtevima visoke produkcije. O festivalu, organizatori kažu: "Ogoljena, bez suvišnih aranžmana, neopterećena raskošnom produkcijom, lo-fi muzika izbacuje jasnije na videlo ono o čemu je reč o muzici – pesmu i emociju, neposrednije predstavljajući ono što autor ima u glavi. Time se pokazuje da je bez velikog budžeta moguće praviti muziku koja će naći svoju publiku putem jednostavnosti, iskrenosti, spontanosti. Ovakav pristup otvara dosta mesta za improvizaciju i bolji kontakt sa publikom. Kao što je pre desetak godina Festival jeftinog filma, doneo nešto što podstiče na kreativnost, i što je dostupno i različito, tako i sada, muzički lo-fi festival na sličan način tretira pristup svom mediju.\nDaleko od amaterizma, svi učesnici ovog događaja su ljudi koji se već dugi niz godina bave muzikom, profesionalno, ili u bendovima, pozorištu i horovima. Neki od njih su kantautori koji nastupaju za klavirom ili gitarom, drugi koriste više elektroniku, treći, na primer, koriste matricu i električne gitare. Žanrovski, ovi autori se kreću od čistih pop pesama, preko neobičnog, teatralnog hip-hopa, neobične interpretacije različitih folk nasleđa, do elektronike, gitarske rok muzike i nojz zvuka.\nScena, ili grupa autora o kojoj je reč nisu nikakav kolektiv, već im je zajedničko da su otkrili da mogu lako da organizuju zajedničke koncerte zbog sličnog načina rada. Tako da ovde nije reč o nekoj novoj samoproglašenoj sceni, već o živim projektima koji su se susreli na jednoj tački u svom razvoju. Većina izvođača je već imala prilike da se vidi uživo na manifestaciji Pesničenje, ali ovo je prilika da se svi oni vide zajedno i čuju na dužim nastupima."\nSvi zainteresovani novosađani se za učešće mogu prijaviti na mejl ozren@ck13.org sa sledećim informacijama: ime izvođača/čice, snimak muzike i tehnički zahtevi za nastup.\nFestival počinje u 21h.


Nikola Petrović odlazi s mesta direktora EMS!\nPetrović je potvrdio da mu mandat generalnog direktora ističe u drugoj polovini decembra, ali kaže da će tek tada odlučiti da li će se na javnom konkursu kandidovati za reizbor\nObjavljeno: 25.10.2016. 09:45h\nNikola Petrović , generalni direktor javnog preduzeća Elektromreže Srbije (EMS) najverovatnije se neće ponovo kandidovati na tu funkciju, piše "Danas".\nPetrović je potvrdio da mu mandat generalnog direktora ističe u drugoj polovini decembra, ali kaže da će tek tada odlučiti da li će se na javnom konkursu kandidovati za reizbor.\nSagovornici "Danasa" tvde da Petrović ne može ponovo da se kandiduje jer Zakon o javnim preduzećima predviđa da generalni direktori moraju da imaju završen četvorogodišnji fakultet, a on po ovim navodima ima završenu samo Visoku školu strukovnih studija.\nNa pitanje novinara ovog lista kako komentariše tvrdnje "zlih jezika" da nema fakultetsku diplomi Petrović je odgovorio:\n- A kako vi i "zli jezici" mislite da sam dosad bio direktor bez završenog fakulteta?\nUpitan da li želi da demantuje one koji iznose optužbe na njegov račun i kaže diplomu kog fakulteta ima, direktor EMS-a nije odgovorio već je u sms poruci kratko napisao: "Pozdrav".\nU zvaničnoj biografiji na sajtu EMS-a navodi se da je Petrović "diplomirani ekonomista". U biografiji se, međutim, nigde ne navodi koji je fakultet ili školu završio, a taj podatak nije dat ni za druge rukovodioce EMS-a.\nPrepreka za obavljanje funkcije generalnog direktora EMS-a kad je reč o Petroviću predstavlja u njegovo članstvo u Glavnom odboru Srpske napredne stranke. Iako Petrović ne obavlja neku stranačku funkciju samo članstvo u stranačkim organima po kriterijumima Zakona o javnim preduzećima diskvalifikuje osobu za kandidaturu za generalnog direktora nekog javnog preduzeća. Ta situacija može da se "prebrodi" zamrzavanjem članstva u političkoj partiji dok traje mandat.\n(Espreso.co.rs / Danas)\nNikola PetrovićElektromreža SrbijeMandatFunkcijaKonkurs


Tokom pandemije trudnice se češće porode pre vremena, ali nema opasnosti od mrtvorođene dece - eKlinika\n15:00 - 28. 02. 2021.\nRizik od prevremenog porođaja tokom pandemije povezan je sa sumnjom na bolest ili potvrđenom dijagnozom na covid 19, otkrila naučna studija, ali nema opasnosti od smrti bebe\nTokom covid 19 pandemije povećane su šanse za prevremeno rođenje, i to u 37. nedelji Foto: Shutterstock\nU eri pandemije razumljiva je briga budućih majki o rizicima koje covid 19 može da predstavlja za njihovu bebu, a nova studija objavljena u časopisu Ultrasound in Obstetrics and Gynecology, nudi im neke odgovore. Na primer, istraživači su otkrili da postoji verovatnoća da trudnice obolele od covid 19 mogu da se porode pre vremena, ali nemaju povećan rizik od mrtvorođene dece ili smrti bebe ubrzo nakon rođenja.\nSumnja ili dijagnoza utiču na veći rizik od prevremenog porođaja\n– Otkriće da infekcija covid 19 ne povećava rizik od mrtvorođene dece ili smrti bebe je ohrabrujuće. Međutim, sumnja na bolest ili potvrđena dijagnoza covid 19 povezana je sa većim rizikom od prevremenog porođaja, i nije potpuno jasno zašto – istakao je koautor studije dr Christoph Lees, profesor akušerstva na Imperial College London. Naučnici su analizirali podatke više od 4.000 trudnica u Sjedinjenim Američkim Državama i Velikoj Britaniji koje su sumnjale na infekciju ili bile pozitivne na covid 19, i porodile se između januara i avgusta 2020. godine. Većina žena nije imala prethodno postojeće zdravstvene probleme kao što su dijabetes ili respiratorna stanja poput astme.\nNijedna beba nije umrla od covid 19\nAnaliza je pokazala da nijedna beba nije umrla od covid 19, a žene nisu imale više od normalne stope mrtvorođenih ili beba sa malom porođajnom težinom. Međutim, bilo je povećane šanse za prevremeno rođenje, i to u 37. nedelji. Stopa prevremenog porođaja među Amerikankama bila je skoro 16 procenata, što je 57 odsto više od nacionalnog proseka koji iznosi 10 procenata. Među ženama u Velikoj Britaniji stopa je bila 12 odsto, što je 60 procenata više od nacionalnog proseka od 7,5 odsto.\nRazlozi veće stope prevremenog porođaja\nAnalizirajući podatke dobijene u studji naučnici su naveli da bi ovo mogao da bude jedan od razloga za veću stopu prevremenog rođenja među ženama sa covid 19 – lekari su možda porađali žene ranije, zbog zabrinutosti kako će infekcija uticati na majku i novorođenče. Takođe su primetili da je stopa spontanog prevremenog porođaja u studiji bila niža od očekivane. Kako bi ovakve situacije u budućnosti bile svedene na minimum, učesnici studije složili su se u stavu da trudnice treba da se vakcinišu protiv covid 19. Kako su naveli, „ova studija podržava prioritet vakcinacije za žene koje su trudne ili koje planiraju da zatrudne i postojeće mere koje štite žene u trudnoći od infekcija, kako bi se smanjilo prevremeno rođenje“.


Radio TV Stara Pazova - Pastor raspisao izbore za pokrajinski parlament - biće 26. aprila\nPastor raspisao izbore za pokrajinski parlament - biće 26. aprila\nPredsednik vojvođanske Skupštine Ištvan Pastor je danas u 17 časova raspisao pokrajinske izbore, kao deo usaglašene opšte izborne procedure. To znači da od sutra mogu početi izborne aktivnosti za izbore koji će biti održani 26. aprila.\nPastor je, nakon što je potpisao odluku o raspisivanju izbora, u zgradi pokrajinskog parlamenta, podsetio da se pokrajinski izbori održavaju po proporcionalnom izbornom sistemu.\n"Pozivam građane da 26. aprila iskoriste svoje građansko pravo i daju glas po svojoj želji. Vi ste jedini koji imate pravo da odlučite ko će vas u narednom periodu da vas predstavalja u pokrajinskom parlamentu", rekao je Pastor.\nOn je stranke, koalicije i grupe građana, koje će učestvovati u izbornoj trci, pozvao da vode kulturnu izbornu kampanju na osnovu programa i projekata, te dodao da je Skupština Vojvodine parlament u kojem se, kaže, neguje visok nivo kulture ophođenja i poštovanja.\nSkupština Vojvodine ima 120 poslanika.\nPrethodni izbori za pokrajinski parlament održani su 24. aprila 2016. godine.\nPredsednik Aleksandar Vučić ranije je najavio da će parlamentarne izbore raspisati 4. marta.\nLokalne izbore će raspisati predsednica Narodne skupštine Maja Gojković.


Većina Francuza ne želi Srbiju u EU\n4. februara, 2021 Vesti iz Francuske Napišite komentar\nVećina Francuza ne želi Srbiju u Evropskoj uniji. Slična je situacija i sa Crnom Gorom. Ovim se potvrđuje činjenica da se poslednjih godina menja pozitivan stav Francuza prema Evropskoj uniji.\nKako prenosi RTS, Francuska je poslednjih godina izrasla u vodećeg oponenta proširenja Evropske unije na Zapadni Balkan. Uverenje da je dalje širenje EU duboko nepopularno kod birača rukovodilo je francuske političare da blokiraju različite korake u ovom procesu. Prvo do sada istraživanje javnog mnjenja na ovu temu ukazuje da je u pitanju možda pogrešna računica.\nTagovi: evropska unija - Francuska - Srbija


Povraćaj PDV otvara vrata za snimanje holivudskih hitova u Srbiji – Danas Conference Center\nHome Ekonomija zabave Povraćaj PDV otvara vrata za snimanje holivudskih hitova u Srbiji\nPovraćaj PDV otvara vrata za snimanje holivudskih hitova u Srbiji\nSvi smo čuli za Ralf Fajnsa, veliku holivusku zvezdu i gledali mnoge filmove u kojima je igrao. Ono što svi ne znaju je činjenica da se Srbija prilično obrukala pred njim jer je pristao da snimi film u našoj zemlji uz uverenje da će imati povraćaj PDV za uložena sredstva a to se nije dogodilo.\nPrema rečima Igora Turčinovića, direktora Pink Films International, godinama je trajalo takvo brukanje pred strancima i konačno je i kod nas u formi podzakonskog akta prihvaćena praksa koja je inače već važi svuda u svetu. On je najavio borbu Grupacije za kinematografiju Privredne komore Srbije da ova odluka uđe i u zakon kako bi se sprečilo da neka nova vlast lako ukine ovu meru. Turčinović je konstatovao da se nakon donošenja odluke o povraćaju sredstava, posao značajno povećao i da sve više ozbiljnih igrača na filmskom tržištu poput Worner brosa, bira da dođe u Srbiju. On je naglasio da filmsku industriju treba ozbiljno shvatiti a ne samo kao zabavu jer na svaki milion koji će neka producentska kuća ostaviti u Srbiji za samo snimanje filma, potrošiće se još dva ipo puta toliko na hotele, izlaske, šoping a to će uticati i na razvoj turizma. On je takođe naglasio da je potrebno obrazovati filmske kadrove kako bi bilo moguće da u slučaju još veće potražnje ubuduće, budu postignuti svi zahtevi.\nNadovezujući se na pitanje adekvatnog kadra u filmskoj industriji, Saša Borojević koji je jedan od osnivača srednje škole Artimedia, izjavio je da nije problem u kadrovskom deficitu već je stvar u kadrovskom vaspitavanju još u dečjem uzrastu. On je naglasio da se u njihovoj školi upravo obrazuju i vaspitavaju kadrovi na način da moraju da rade, volontiraju i da im ni jedan posao nije težak. On je objasnio da je pre osnivanja srednje škole Artimedia, kroz neformalni sistem UMS škole za talente od 1989. godine obuku prošlo 14 hiljada dece a da u samoj srednjoj školi u ovom trenutku postoji 200 učenika koji su u svakom trenutku spremni da volontraju 24 časa.\nBoban Jevtić, direktor Filmskog centra Srbije pojasnio je da poreske olakšice u filmskoj industriji znače da stranim kompanijama jedan deo novca koji ulože, bude vraćen po završetku snimanja. Nivo poreskih olakšica se u evropskim zemljama kreće od 20-30 procenata od uloženog iznosa. Uredba je kod nas u Parlamentu doneta prošle godine, stupila na snagu tek u maju 2016. Od tog trenutka beleže se veliki uspesi i u Srbiju dolaze velike produkcije. On je takođe naveo da su prednosti Srbije kao destinacije za snimanja lokacija, spreman profesionalni kadar, poznavanje engleskog jezika, dobri filmski studiji i fleksibilnost.\nDan Tana, dugogodišnji član Američke filmske akademije nauka i umetnosti podsetio je na ranije pogrešne stavove predstavnika filmske industrije kod nas koji su smatrali da će dolaskom velikih stranih filmskih kompanija biti uništena srpska kinematografija. Takođe se osvrnuo na period iz šezdesetih godina kada su veliki filmski studiji dolazili u tadašnju Jugoslaviju koja je tada bila veoma atraktivna zemlja za snimanje filmova. On je takođe naglasio da mladi glumci i studenti drame moraju biti spremni prvo na niže poslove i volontiranje kako je i sam radio u mladosti jer se ne počinje od vrha već obrnuto.\nprevious Dobro obučeni kadrovi glavna snaga turističke industrije\nnext Strani obrazovni sistemi kao paradigma obesmišljenog sistema akreditacije u Srbiji


ČETVRTI POKUŠAJ VANTELESNE OPLODNJE O TROŠKU GRADA BEOGRADA - Šansa za Roditeljstvo\nIntenzivnim zalaganjem Udruženja Šansa za roditeljstvo za jednakost svih lokalnih samouprava, konačno je Skupština grada Beograda izglasala da parovi koji žive na teritoriji Beograde mogu da apliciraju i za 4.pokušaj vantelesne oplodnje i to o trošku grada Beograda.\nSkupština Grada Beograda usvojila je odluku o finansiranju troškova četvrtog pokušaja vantelesne oplodnje za parove iz Beograda za šta će iz gradskog budžeta biti izdvojeno 30 miliona dinara.\nGradonačelnik Beograda Zoran Radojičić, koji je pokrenuo inicijativu za pomoć parovima koji nemaju dece, rekao je u obraćanju odbornicima da se usvajanjem tog predloga pomaže pojedincima da dobiju dete i ujedno daje doprinos strategiji naše zemlje za povećanje nataliteta, kao i politici predsednika Srbije Aleksandra Vučića koji, kako je istakao, stalno ukazuje koliko je značajno da nas bude više.\n„Svi koji su u svom okruženju imali ljude koji se bore sa nemogućnošću da dobiju dete, a prema statistici to je svaki šesti par, znaju koliko je snage i ljubavi potrebno da se reši taj problem.\nDodao je da oprediljivanjem 30 miliona dinara Grad Beograd pruža šansu parovima koji iza sebe imaju tri neuspela pokušaja vantelesne oplodnje, kao i da će za program vantelesne oplodnje o trošku Grada moći da se prijave žene do 45 godina koje do sada nisu rađale.\n„Imamo novac i koristimo ga na pravi način, a to ne bilo moguće da se ne vodi stabilna i odgovorna ekonomska politika koju predvodi predsednik Srbije Aleksandar Vučić“, naveo je Radojičić.\nČETVRTI POKUŠAJ VANTELESNE OPLODNJE O TROŠKU GRADA BEOGRADA was last modified: August 30th, 2019 by Sandra


ĐOKIĆ: POTREBNA LIBERALIZACIJA GRANICA IZMEĐU BiH I SRBIJE | SRNA\nVIŠEGRAD, 20. OKTOBRA /SRNA/ - Predsjednik Socijalističke partije /SP/ Petar Đokić izjavio je danas u Višegradu da razvoj ove opštine nije moguć ukoliko se ne liberalizuje granica između BiH i Srbije na ovom području.\nOn je nakon sastanka sa kandidatima SP-a za odbornike istakao da se to može postići dijalogom između vlasti Srbije i Republike Srpske, odnosno BiH.\n"Tu moramo sprovesti reformu i to se odnosi na sva pogranična mjesta. Dajem podršku stvaranju posebnih privrednih zona koje mogu biti slobodne zone na osnovu vrste interesovanja i to bi bilo poželjno u svakoj lokalnoj zajednici. Višegrad je jedna od opština u kojoj se to može razvijati", rekao je Đokić.\nOn je istakao da Višegrad ima izuzetnu kulturološku dimenziju posebno zbog kulturno-istorijskog nasljeđa koje je ovdje impresivno i autentično za šire prostore.\n"Mislim da smo se i tu kao partija prepoznavali uz razvoj jedne nove dimenzije kao što je Andrićgrad. Mi smo kao partija tu ideju snažno podržavali i tada, a i sada. Smatramo da ona ima veliki značaj", naglasio je Đokić.\nOn je istakao da će SP u narednom periodu djelovati kroz lokalnu Skupštinu, a u saradnji sa institucijama Republike Srpske dodatno razvijati interes za ovo područje kao jedno od izuzetno značajnih mjesta u regionu.\n"Podržavamo i razvoj energetskog sektora koji u ovom toku rijeke Drine ima potencijala da se unapređuje. Oblast poljoprivredne proizvodnje i tu moramo ulagati dodatne napore i zajedno sa lokalnom vlašću treba da kreiramo one programe koji su realni i koje se mogu ostvariti i da dovedemo nove investicije. Višegrad je sam po sebi brend i to trebamo iskoristiti", naveo je Đokić.\nNosilac liste Željko Ševrt rekao je da je SP u prethodne četiri godine nastojao da opravda postojanje, a sada sa iskustvom kreće u pobjedu za Višegrad, za SP.\n"Očekujemo odličan rezultat, spoj mladosti, iskustva daje nam snagu i volju da u našem Višegradu poboljšamo mnoge segmente života. Višegrad se nalazi na raskrsnici puteva, a nama blizina Srbije utiče povoljno na turizam i zato moramo biti dobri domaćini i privući još više turista", naveo je Ševrt.\nOn je istakao da su višegradski socijalisti dio koalicije SNSD, DNS i SP i da podržavaju kandidata SNSD-a za načelnika Mladena Đurevića.\nSRNA News Roundup /I/ - November 29, 2020\nDODATNE RESTRIKCIJE PO ISTEKU AKTUELNE BLOKADE\nDO 11.00 ČASOVA GLASALO 10,33 ODSTO BIRAČA


Lutovac: Nema sukoba članstva DS, manjina koja ima pristup režimskim medijima stvara utisak podela - Teslavision\nPredsednik Demokratske stranke (DS) Zoran Lutovac izjavio je danas da “nema sukoba” medju članovima DS, odnosno da postoji “ogromna većina koja podržava zvaničnu politiku stranke i manjina koja ima pristup pre svega režimskim medijima i koja stvara utisak podela”.\nGostujući na Radio-televiziji Vojvodine, Lutovac je rekao da je na subotnjoj sednici Glavnog odbora DS pokušan “puč” u stranci, odnosno da je pokušana “preraspodela snage i moći tako što bi se organizovalo prebrojavanje da li postoji kvorum”.\n“Od 183 prisutna člana Glavnog odbora, sednicu je napustilo manje od njih 20. Kvorum je postojao, prisustvo 163 člana je utvrdjeno imenom i prezimenom. Pokušaj puča je potpuno neuspešan a ishod je da ogromna većina članova GO a još veća u članstvu, podržava zvaničnu politiku stranke”, kazao je Lutovac.\nPredsednik DS je ocenio da su oni članovi Glavnog odbora koji su na sednici u subotu tražili utvrdjivanje kvoruma, hteli time da idu ka sledećem koraku a to je kako je rekao, “raspisivanje nekih drugih izbora”.\nPrevious : Božović: Raspušteni odbori DS koji su pokrenuli proces ujedinjenja sa SDS\nNext : Filip Kosnet: Ko će sesti za pregovarački sto Beograda i Prištine znaće se narednih meseci


Njujork tajms o slučaju silovanja Danijele Štajnfeld: Nije u pitanju priprema za predstavu – Tračara\nSnimak razgovara glumice Danijele Štajnfeld i glumca Branislava Lečića koji je u ponedeljak objavio Insajder i koji je glumica sa drugim dokazima dostavila tužilaštvu, deo je dužeg razgovora u trajanju od 77 minuta koji je analizirao Njujork Tajms.\nAmerički list je analizirao kompletan snimak kako bi proverili tvrdnju Branislava Lečića da su oni zapravo uvežbavali dijalog. Nakon analize snimka, Njujork Tajms zaključuje da nema indicija da je razgovor sa snimka uvežbavanje dijaloga.\n“Možda je očekivala nešto više, možda zato što se ništa nije dogodilo želi da se osveti, a možda želi da gradi svoju priču kroz mene”, naveo Lečić za NJujork Tajms i dodao. “Loš marketing je takođe marketing”.\nIstog dana kada je Insajder objavio snimak razgovora, Blic i Kurir su objavili, pozivajući se na izvore iz Lečićevog okruženja, da su ga u vezi sa slučajem kontaktirali ugledni mediji iz inostranstva. Prema ovim izvorima Lečić je rekao da je sporni snimak “proba nekog komada”, da je on “samo glumio” i da će, ukoliko snimak bude obelodanjen, tražiti da bude ispitan na poligrafu.\nBranislav Lečić nije odgovarao na pozive Insajdera, čak ni na SMS poruku u kojoj smo ga obavestili da poseduju snimak njegovog razgovora sa Danijelom koji je nastao četiri godine nakon spornog događaja.\nOn je danas rekao da je dobio poziv od Višeg javnog tužilaštva u Beogradu da u petak da iskaz povodom optužbi Danijele Štajnfeld da ju je silovao, ističući da je pozvan u svojstvu „građanina, a ne optuženog“. U istoj izjavi za list Danas pozvao glumicu da objavi razgovor u celini. (Insajder)\nPrevPrethodna vestBranislav Lečić se obratio Danijeli Štajnfeld: Ako sam te ikad povredio, duboko se izvinjavam\nNaredna vestMarija Šerifović raskida ugovor sa “Grandom” zbog uvreda na njen račun?!Next